e-novine.com - Vilijem Montgomeri, crna eminencija\n09.12.2010 - 15:20\nZavera protiv Zorana Đinđića\nPišu: Snežana Čongradin, Zoran Janić i Matja Stojanović\nDok traje neizvesnost oko sudbine krivične prijave za oružanu pobunu koju je, u ime majke i sestre ubijenog premijera Đinđića, Specijalnom tužilaštvu za organizovani kriminal u Beogradu 11. novembra podneo advokat Srđa Popović, već se pojavio prvi svedok koji nedvosmisleno potvrđuje opravdanost teze na kojoj počiva glavni zahtev tužitelja: da se u slučaju političkog ubistva mora istražiti i politička pozadina tog istog ubistva\nKljučni svedok: Jasna Babić\nSvedok u pitanju je hrvatska novinarka Jasna Babić, nekadašnje udarno pero zagrebačkog Nacionala. U tekstu pod naslovom Srpsko-hrvatska osovina: što povezuje Pukanića, Đinđića, Koštunicu i Montgomerya nedavno objavljenom na hrvatskom PortaluOko, ona kaže sledeće: “Osobno sam svjedok: Srđa Popović ne griješi. Ni najmanje. Za likvidaciju Zorana Đinđića mjesecima se pripremao teren, s raznih strana nekadašnje Jugoslavije, uključujući Hrvatsku. Sama egzekucija, kako će se pokazati, bila je tek problem tehničke izvedbe.”\nU pokajničkom svedočenju ex post, datom sa zakašnjenjem od gotovo pune decenije, Jasna Babić prepričava detalje svog beogradskog susreta sa Vojislavom Koštunicom, iz proleća 2001, dakle u vreme kada je ovaj bio predsednik zajednice Srbija i Crna Gora, a gde je otišla po novinarskom zadatku i nalogu glavnog urednika Iva Pukanića. “Rečeno mi je kako Koštunica raspolaže senzacionalnim dokazima o umiješanosti srbijanskoga premijera Zorana Đinđića u poslove crnogorske duhanske mafije”. Čovek za vezu, sa hrvatske strane, zadužen da aranžira susret, bio je kontroverzni crnogorski biznismen (ali i bivši savetnik Mila Đukanovića i šef misije Crne Gore u SAD, koji će crnogorskog predsednika kasnije optuživati da je, zajedno sa Stankom Subotićem, bio umešan u šverc duvana) Ratko Knežević, a Jasnu Babić, sa srbijanske, dočekuje u Beogradu njen bivši esnafski kolega Aleksandar Tijanić, u to vreme savetnik za medije predsednika SCG, koji je odvozi na mesto susreta sa Koštunicom. Susret se odigrava u “skromnom, neidentificiranom beogradskom uredu, bez službenih tajnica i predsjedničkoga osiguranja”.\nOtkud znam s kim sam se sastajao: Vojislav Koštunica, tradicionalno neobavešten\nRazgovor traje ne duže od desetak minuta, no Babićeva odatle odlazi potpuno razočarana i neobavljenog zadatka: “Nikakve dokaze nije Koštunica držao u ruci, ali je meni održao neku vrstu predavanja o Đinđićevoj ovisnosti o crnogorskim kriminalcima, bjelodanoj iz činjenice da se on jednom zgodom vozio u privatnom avionu duhanskoga kralja Stanka Subotića Caneta. Činjenicu je, pak, izvukao iz već objavljenog Nacionalovog teksta, upravo s mojim potpisom.” Po povratku u redakciju, urednik Pukanić je, po njenim rečima, i sam zbunjen onim što se desilo, i kao jedini komentar izjavljuje sledeće: “Ma to je Monty (William Montgomery) nešto pobrkao. Koštunica se valjda predomislio.“\nUčesnik i svedok\nNedugo posle teksta za hrvatski portal, pomenuta novinarka odlazi da gostuje na crnogorskoj TV In, a gluvu, neprobojnu tišinu srbijanskog javnog života (već godinama potpuno okamenjenu) počinje da nagriza crv izvesne sumnje i neizvesnosti: hoće li Jasna Babić u toj emisiji izneti možda nešto novo, što prethodno nije već rekla u svom tekstu? O tom gostovanju, kao i o onome što je prethodno napisala i objavila, u domaćim medijima, očekivano, gotovo da nije bilo ni reči.\nU pomenutoj emisiji novinarka je iznela tvrdnju kako su tekstovi u Nacionalu (o Đinđiću) redom bili napisani na osnovu jednog jedinog izvora – gore već pomenutog Ratka Kneževića, koji se kasnije, na suđenju Pukanićevim ubicama, iskazao u najgorem mogućem svetlu, kao nimalo pouzdan svedok, čovek kojem se ne može verovati; zatim, da je ubistvo Pukanića bilo namerno zataškano, a težište zločina prebačeno u Crnu Goru, uz puno znanje i aktivnu pomoć hrvatske policije i tužilaštva.\nKilling couple: Vilijem i Lin, slučajni partneri\nNajvažnije što je rekla bila je kratka konstatacija da iza duvanske afere u Nacionalu, kao siva eminencija, stoji američki ambasador Vilijem Montgomeri. On je taj koji je praktično odobrio objavljivanje prvog teksta iz serije istih, zatim svojim autoritetom pokrivao lažne tvrdnje Ratka Kneževića i, štaviše, radi dodatne uverljivosti, podupro njegove teze izvesnim tajnim, visoko poverljivim podacima. Svi su mislili da se tu radi o zvaničnim operativnim podacima CIA i stavovima Vašingtona, mada se kasnije ispostavilo da je reč o podacima dobijenim od srpskog DB-a, plasiranim za račun nekih mutnih (i veoma uticajnih) poslovnih i vojno-političkih krugova iz Srbije i Hrvatske. Drugim rečima, da nije bilo Montgomerija, Pukanić (i Jasna Babić) nikad ne bi ni krenuli u otvoreno medijsko difamiranje Đinđića kao navodnog šefa duvanskog kartela.\nApostrofirajući Montgomerija kao najbitnijeg “čoveka iz senke“ u celoj ovoj stvari, Babićeva je ukazala na važan trag koji povezuje mnoge učesnike umešane u sam kasniji atentat na Đinđića jer se njena priča, tačku po tačku, od jednog detalja do drugog, uz nulti stepen odstupanja, poklapa ne samo sa glavnim navodima upravo podnete krivične prijave, nego i sa svedočenjem Vladimira Popovića, osobe zadužene za medije u Đinđićevoj vladi, koji je svoj iskaz pred Specijalnim sudom dao pre više od pet godina.\nNeke čudne podudarnosti\nPogledajmo stoga izjavu Vladimira Popovića koja datira od 13. aprila 2005: „To je lična uloga i upetljanost američkog ambasadora u sve to, koji je, iz samo njemu znanih ličnih razloga, bez ikakve veze i kontakta sa Amerikom, ili dozvole da se to uradi, dao dozvolu, što je meni priznao i ja sam to javno rekao, dao dozvolu Ivu Pukaniću i Ratku Kneževiću, dan pre objavljivanja tog prvog teksta u Nacionalu. Oni su njega zvali, konsultovali, pitali ga šta on misli, da li da objave taj tekst ili ne. On se vadio time što je rekao da nije mogao da im zabrani, jer on je demokratski ambasador i u demokratskim društvima šta god neko hoće da napiše, treba da se napiše, što nije tačno. To što mi je rekao nije tačno, pošto je naša služba državne bezbednosti imala tačne podatke da je on preko svog saradnika koji je bio ovde u Beogradu, koji se zove Gabrijel Eskobar, danas je službenik ambasade Amerike u Pragu, ovde u Beogradu dobio podatke iz vojne obaveštajne Službe, koje mu je vojna obaveštajna služba dostavila. Ti podaci su bili ’pakovani’ i izmišljeni, da sa tim podacima ode u Hrvatsku i da napadne Mila Ðukanovića zbog toga što su hteli Mila da primire, da se ne rasturi Jugoslavija, iz političkih razloga, nekih njihovih globalnih, strateških, geopolitičkih, a usput, kad već kači Mila, može malo da zakači i Zorana, nema veze, pa neka ga zakače, pa njima da bude lakše, jer je to način na koji su navikli da fukcionišu i da rade. To je ta njegova upetljanost, njegova lična i tog njegovog službenika, koji je vrlo brzo posle toga, kada se saznalo, kada smo saznali ko je on, pobegao iz Beograda.“\nOtprilike tada je počela da se kreira priča: “Zoran Ðinđić je dobar predsednik vlade, on je brz, on je moderan, on je stabilan, ali izgleda da je mnogo povezan sa mafijom i sa korupcijom.”\nIsto kao što se Montgomeri izvlači od sopstvene odgovornosti tvrdeći kako “u demokratskim društvima šta god neko hoće da napiše, treba da napiše“, tako i Vojislav Koštunica krajnje neobavezno, i s umišljajem, tumači pobunu Crvenih beretki kao tobožnji štrajk uniformisanih lica “u njihovoj radnoj i svakodnevnoj odeći“. Ovo prvo je deo zavere sračunate na diskreditovanje premijera susedne države, a ovo drugo tolerisanje kršenja ustavnog poretka zemlje; zajedničko za obe ove grupe ljudi jeste to što je njihovo delovanje za krajnju posledicu imalo planirano ubistvo Đinđića, a za sam sud najzanimljiviji su pojedinci koji se pojavljuju na liniji preseka ovih dveju grupa, kao lica koja su neposredno involvirana (Koštunica, Tijanić, Montgomeri).\nSufleri Koštunice i Montgomerija\nLjiljana Buha, koju je pred atentat na Đinđića kidnapovao Zemunski klan a zatim u dnevnim novinama objavljivao njene feljtonizovane “ispovesti”, posvedočila je pred sudom da pravi autor tih njenih “pisama javnosti” nisu, naravno, polupismeni zemunski kriminalci, nego lica iz Koštuničinog kabineta i Službe vojne bezbednosti.\nKnežević je moja jedina nada: Ivo Pukanić\nDuh, stil i rukopis tih “pisama javnosti”, baš kao i modus operandi, identičan je “poverljivim operativnim podacima” koje je dobijao Pukanićev Nacional, na svakodnevnoj telefonskoj vezi sa ambasadorom Montgomerijem. I Koštunica i Nacional (kao što svedoči Jasna Babić) zatim se pozivaju jedni na druge, dakle na ucenjenu Ljiljanu Buhu i na ambasadora Montogmerija, tvrdeći da je reč o jasnim dokazima o kriminalnim delatnostima vlade reformista. Oni se, dakle, pozivaju na konstrukcije koje imaju istog autora.\nSrđa Popović u krivičnoj prijavi:\n„Početkom septembra 2002. godine, u listovima Nacional i Identitet (za potonji je tokom policijske akcije Sablja utvrđeno da ga finansiraju Dušan Spasojević i osumnjičeni Ulemek), u više navrata pojavljuju se pisma Ljiljane Buhe, koja su u to vreme nalazila u privatnom zatvoru Dušana Spasojevića. U tim pismima iznosi se niz optužbi na račun premijera Đinđića i njegovog okruženja (Dragoljub Mićunović, Čedomir Jovanović, Goran Vesić, Dragoljub Marković), dovodeći ih u vezu sa organizovanim kriminalom. Ide se toliko daleko da se ovi ljudi koji se u pismima nazivaju „kamarilom“ optužuju da planiraju atentat na predsednika Koštunicu (prilog br. 17). Kabinet tadašnjeg predsednika SRJ, ovde osumnjičenog Vojislava Koštunice, prosledio je ta pisma Republičkom tužiocu sa predlogom da na osnovu njih započne istragu.“\n“Tajming” afere Nacional\nPisanje Nacionala pada upravo u vreme smene američke administracije i haosa oko izbora za predsednika SAD (četiri meseca je trajao skandal oko brojanja glasova), a Buš preuzima mandat tek krajem januara, što praktično znači da tek tada otpočinje pravi posao oko promene administracije. Afera Nacional kreće tokom aprila i maja 2001, a samo pet meseci nakon toga u Americi se dešava 11. septembar. Već i iz ovoga može se izvući zaključak kako je Montgomeri u to vreme imao dovoljno slobode da povlači neke poteze na svoju ruku, jer je Stejt department tih dana bio obuzet drugim, mnogo prečim problemima. Uz to valja uzeti u obzir i činjenicu da su se SAD, kao svetska imperija, prema Balkanu očito postavljale kao prema regionu koji stoji na samom začelju njihovih globalnih interesa. Uopšte uzev, može se reći da je Srbija veoma nisko stajala na listi njihovih prioriteta (dokaz je sam gospodin Montgomeri koji je postavljen na tako odgovornu funkciju). Ono što je jedino zanimalo SAD to je bila potreba da nove vlasti što pre raščiste sa miloševićevskom prošlošću, kao i da se iznađe rešenje za tada aktuelni problem tzv. “Juga Srbije”; sve van toga jednostavno ih nije zanimalo.\nPartnerstvo za bezbednost: Gradimir, Lin i Vilijem\nKratka biografija balkanskog konzula\nPre nego što ga je, oktobra 1997. godine, američki predsednik Bil Klinton imenovao za ambasadora Hrvatske, Vilijem Montgomeri je služio kao zamenik šefa misije u Sofiji (od juna 1988. do maja 1991.), ambasador u Bugarskoj (od oktobra 1993. do januara 1996. godine) i specijalni savetnik Predsednika i Državnog sekretara SAD za Implementaciju mira u BiH. Takođe, prema podacima iz biografije bivšeg diplomate istaknute na internet stranici američke misije u Zagrebu, pored funkcija u Vašingtonu, njegova druga značajnija diplomatska nameštenja uključuju i pozicije trgovinskog, ali i političkog nameštenika u Moskvi, kao i trgovinsko-ekonomskog zvaničnika u Beogradu. Funkciju ambasadora SAD u Srbiji je vršio od 2001. do 2004. godine, kada je mesecima pre isteka mandata smenjen zbog, kako se spekuliše, skandala koji je njegova supruga izazvala zbog sumnje da njen muž ima aferu sa svojom sekretaricom, američkom državljankom, iako se u nemačkoj štampi istovremeno pisalo i o vezama Montgomerijevih sa kompanijom braće Karić.\nNakon prevremenog penzionisanja, umesto povratka u SAD i povlačenja iz javnog života na Balkanu, kako bi se moglo očekivati, bivši ambasador odlučuje da ostane u kući u Cavtatu, koju je već obezbedio tokom prethodnog mandata u Hrvatskoj, nastavlja da održava uticaj pišući za regionalne štampane medije, a na površinu isplivavaju njegovi poslovni poduhvati, kao što je partnerstvo sa bivšim savetnikom predsednika Vojislava Koštunice i kumom bivšeg šefa DB-a Radeta Bulatovića – Gradimirom Nalićem.\nKako se može videti iz podataka Agencije za privredne registre, Montgomeri i njegova supruga poseduju manjinski udeo, od po petnaest procenata, u preduzeću Stracon Security, u kojem je većinski vlasnik Gradimir Nalić (62 odsto). Osnovna delatnost kompanije je bezbednost i konsalting, a Montgomeri je u njoj odgovoran za strateški konsalting, međunarodne odnose i kontakte, kao i za razvoj tržišta.\nO partnerstvu Vilijema Montgomerija i Gradimira Nalića je hrvatski Novi list pisao polovinom juna 2009. godine, na sledeći način: „U samo četiri godine broj zaposlenih povećan je šest puta: od 114 krajem 2004, 2008. u ‘Straconu’ radi oko 600 zaštitara. To eksplozivno širenje navelo je medije na sumnju da nije riječ tek o iznimnoj poslovnoj sposobnosti, nego o napredovanju po političkim i osobnim vezama... Danas je Stracon security jedna od snažnijih zaštitarskih tvrtki u Srbiji, s više od dvadeset poslovnica diljem zemlje, a osigurava nekoliko vladinih agencija, dvije banke, moćno ‘Dunav osiguranje’, ‘Delta centar’ najutjecajnijega tajkuna u Srbiji Miroslava Miškovića, razne tvrtke... “ Ovaj list dalje navodi da je najavljeno i širenje kompanije na tržišta iz regiona, među kojima je Republika Srpska najzanimljivija:\nUvek sam voleo Ameriku: Goran Matić, bivši patriota\n„William Montgomery, dakle, usko je poslovno povezan s ljudima koji su provodili protiveuropsku politiku Vojislava Koštunice. Pritom je dobro podsjetiti da su neki novinari i Đinđiću bliski ljudi Montgomeryju svojedobno predbacivali posrednu povezanost s Đinđićevim ubojstvom, preko tekstova o „balkanskoj duhanskoj mafiji“ koje je objavljivao zagrebački Nacional i zbog kojih je, najvjerojatnije, ubijen Ivo Pukanić“, zaključuje Novi list priču o Montgomerijevom „poslovnom“ licu.\nPored toga, takođe prema podacima Agencije za privredne registre, Montgomerijevi imaju i firmu sa Goranom Matićem, bivšim visokim funkcionerom JUL-a pod imenom "Montgomery Sadler Matić & Associates DOO" koja se bavi konsaltingom u oblasti spoljne trgovine i ulaganja. Treći suvlasnik je Brent Sadler, nekadašnji novinar CNN i izveštač iz Beograda tokom ratnih dejstava NATO.\nPo ocenama upućenih, sam gospodin Montgomeri nikad se nije pokazao kao naročito uspešan službenik svoje vlade. Naprotiv, ostao je upamćen po mnogim lošim potezima i šteti koju je činio američkoj administraciji. U decembru 2003, na primer, daje garancije Stejt departmentu kako će na decembarskim izborima svakako pobediti “njegova koalicija” (Otpor, “očišćeni“ DS I G17 Plus); pretpostavljene čak uverava kako će on lično odlučivati o novom premijeru. Događa se, međutim, suprotno od toga: na mesto predsednika vlade imenovan je Koštunica, što drugim rečima znači da vlast preuzimaju desni nacionalisti i jataci Ratka Mladića.\nNakon sedam punih godina potpune ilegale, u Srbiji gotovo zaboravljen od javnosti, umirovljeni američki diplomata vraća se na velika vrata, što ne treba shvatiti samo u doslovnom značenju te reči (bračni par Montgomeri se ove godine vratio u Srbiju i naselio u beogradskom naselju Neimar), nego i u smislu medijsko-spisateljske pompe. Naime, penzionisani konzul objavio je nedavno knjigu memoara Kad ovacije utihnu (podnaslov: Sećanja poslednjeg američkog ambasadora u Jugoslaviji: Borba sa demokratskom tranzicijom), koja je predstavljena na Fakultetu političkih nauka, da bi nakon toga za Montgomerijovom malenkošću zavladala prava medijska pomama, bivši ambasador daje intervjue levo i desno, od dnevnog lista Pressa do Danasa, od gostovanja na sarajevskoj TV 1 do emisije "Svedok" na RTS-u (od 17. novembra 2010). Po pravilu, on se tu pojavljuje u ulozi samozvanog stručnjaka ne samo za geopolitička pitanja i dobrog poznavaoca Balkana nego i ovlašćenog tumača okolnosti koje stoje iza Đinđićevog ubistva (“Ubistvo Đinđića nema političku pozadinu”).\nObavezni začin: Aleksandar Tijanić, mirođija\nMedijsku podršku, pritom, dobija od lica koja su redom učesnici i saučesnici iz vremena “duvanske afere“, kako Aleksandra Tijanića, beogradskog kurira za vezu koji je dočekao hrvatsku novinarku Jasnu Babić u proleće 2001. i odveo je kod Koštunice da bi tamo dalje razradili strategiju kampanje protiv Đinđića, tako i glavnog urednika Pressa (karijeru započeo kao kolumnista u Panorami pod uredništvom Brace Grubačića, pa preko srpskog Nacionala i Kurira stigao do današnjeg Pressa). Njegova je uloga ovog puta da diskvalifikuje tužbu porodice Đinđić, kako bi se jednom zauvek stavila tačka na pitanje ubistva premijera. Montgomeri im nikad nije bio potrebniji nego sada, kada se lako može dogoditi da istraga obuhvati mnogo širi krug ljudi, uključujući i Aleksandra Tijanića i Koštunicu i urednika Pressa (a i samog Montgomerija)?\nNeka pitanja koja se sama nameću\nI da nije prethodno podignuta krivična prijava zbog oružane pobune JSO, intervju Jasne Babić takve je specifične težine da bi javni tužilac, po službenoj dužnosti, morao da reaguje i nešto preduzme. Umesto toga, balkanskog biznismena Montgomerija dovode na javni servis svaki čas i po potrebi izvlače iz olinjalog medijskog cilindra RTS kao osmo svetsko čudo, dok državne firme u Srbiji, za svoje obezbeđenje angažuju njegove i Nalićeve bivše pripadnike JSO ili rasformirane Škorpione.\nGde su ministarka pravde Malović, Homen, Dačić, Tomo Zorić, tužilac Miljko Radisavljević da daju komentar na ove, u pravnokrivičnom smislu, tako značajne tvrdnje Jasne Babić? Podnošenje prijave Srđe Popovića dira u srce delikatnog balansa između postmiloševićevske i postđinđićevske Srbije; ta prijava pomera ugaoni kamen na kojem počiva temelj ove države opterećene miloševićevskim nasleđem i tajkunskim zagrljajem, preteći da će srušiti čitavo to zdanje, zasnovano na lažima, korupciji, dilovima i nesprovedenim reformama (kako vojnih tako i civilnih službi bezbednosti), preteći u krajnjoj instanci da se pretvori u lavinu koja nosi sve pred sobom – i toga su svi svesni.\nZbog čega tu lavinu ne pokrene predsednik Srbije i vladajući DS, odnosno kakav oni mogu imati interes da zataškavaju zločin čija je žrtva predsednik njihove stranke i nosilac demokratskih promena u zemlji? Zbog čega je predsednica Visokog saveta sudstva Nata Mesarević stavila tačku na sudski postupak, izražavajući pritom jasnu – ne sudsku, već političku volju da ubice i saučesnici ne budu izvedeni pred lice pravde? Nije potrebno pokrenuti istražni postupak da bi se došlo do zaključka da je Aleksandar Tijanić, kao savetnik za medije Vojislava Koštunice, bio jedan od predvodnika medijske hajke na ubijenog premijera. Kako je moguće da aktuelna vlada Srbije zbog toga nije smenila Tijanića sa mesta direktora RTS-a, već je praktično omogućila da se i preko javnog servisa nastavi bestidna kampanja Vojislava Koštunice? Činjenica koja ovu ocenu, da se radi o bestidnoj kampanji, samo potvrđuje, bio bi i film "Medijska pozadina ubistva", koji je naručio i platio direktor RTS-a, Aleksandar Tijanić, i koji je na državnoj televiziji emitovan na godišnjicu atentata, a kojim se jasno sugeriše da je atentat na Premijera organizovao Vladimir Popović. Nakon emitovanja filma, Tijanić je Specijalnom tužilaštvu podneo "zahtev za pokretanje istrage za atentat" protiv Vladimira Popovića, iako je znao da za to nema nikakvog osnova i da je film tendenciozno režiran upravo zato da bi se u javnosti stvorio ovaj utisak.\nSva istraživanja javnog mnjenja pokazuju da se podrška DSS-u kreće oko cenzusa za ulazak u parlament. DSS više nije na vlasti, za Tadića ta vrsta izgovora više ne može da važi. Postoji samo jedan logičan odgovor: ubice premijera su još uvek tu, dovoljno uticajni da i dalje kreiraju budućnost građana Srbije.\n* Tekst preuzet sa sajta Peščanika\nkorupcija (1) diplomatija (1) usa (1) udruženje (1) montgomeri (1) arhiva (1)


Održana sjednica Operativnog štaba za zaštitu i spašavanje\nDatum objave: 30.11.2017 14:00 | Autor: MUP\nU prostorijama Direktorata za vanredne situacije MUP-a danas je održana sjednica Operativnog štaba za zaštitu i spašavanje na kojoj je analiziran odgovor sistema zaštite i spašavanja tokom prethodne požarne sezone, te konstatovano da je u zaštiti od požara na otvorenom prostoru sistem odgovorio profesionalno i u skladu sa raspoloživim materijalnim i ljudskim resursima.\nOperativni štab je razmotrio i pripremljenost državnih organa, organa državne uprave i jedinica lokalne samouprave za odgovor na predstojeću zimsku sezonu, naročito sa aspekta poplava i ekstremnih meteoroloških prilika. Predstavnici subjekata sistema zaštite i spašavanja saopštili su da su preduzeli neophodne mjere i radnje u cilju preventivnog i operativnog djelovanja u slučaju mogućih elementarnih nepogoda. Poseban akcenat dat je na izradi planske dokumentacije u oblasti zaštite i spašavanja na lokalnom nivou, aktivnog učešća opštinskih timova za zaštitu i spašavanje u preduzimanju mjera i aktivnosti iz svoje nadležnosti, a takođe je naglašeno da koordinacija između državnog i lokalnog nivoa u ovoj oblasti mora biti kontinuirana i kvalitetna.\nOperativni štab se osvrnuo i na današnju situaciju koju prouzrokuju obilne padavine i na osnovu raspoloživih informacija zaključio da, izuzev teritorije Prijestonice Cetinje gdje je upućena pomoć od strane Direktorata za vanredne situacije u vidu pumpi za ispumpavanje vode iz poplavljenih prostora, nije bilo potrebe za angažovanjem resursa sa državnog nivoa.\nNa današnjoj sjednici usvojena je Informacija o požarima u 2017. godini i Poslovnik o radu Operativnog štaba.\nOperativni štab za zaštitu i spašavanje će i u narednom periodu nastaviti da kontinuirano prati situaciju na području Crne Gore i reagovati u skladu sa svojim nadležnostima.


U svim glavnim gradovima zemalja Adriatic regije (Ljubljana, Zagreb, Beograd, Sarajevo, Skoplje i Podgorica), osnovat ćemo Woman.Comm klubove koji će okupiti žene na liderskim kreativnim i poslovnim pozicijama.\nČlanice klubova će se okupljati jednom mjesečno na ručku i to svakog prvog utorka u mjesecu (izuzev jula i augusta). Istovremeno okupljanje u cijeloj regiji omogućit će da, na primjer, članica kluba iz Ljubljane, koja je tog dana na službenom putu u Beogradu, može doći na ručak beogradskog kluba i tako proširiti svoje kontakte.\nGlavni sadržaj svakog okupljanja bit će polusatna prezentacija koju će održati specijalni gost, neko kome smo dali privilegiju da svoje znanje i iskustvo može podijeliti sa članicama kluba. Dakle, svakog prvog utorka u mjesecu imat ćemo šest gostiju, što znači da će se članicama kluba u jednoj godini obratiti 70 ekskluzivnih gostiju.\nKako bismo osigurali ekskluzivitet članstva, Statutom kluba smo predvidjeli da se članicom može postati samo po pozivu postojećih članica.


Rouz objasnio nestanak: Ovo mi se nikada nije desilo. NBA SERBIA - Jedini pravi NBA portal u Srbiji!\nKnicks 10. januar 2017. | 23:10:49\nNew York Knicks Derrick Rose Rouz objasnio nestanak: Ovo mi se nikada nije desilo\n"Imao sam porodičnih problema. To nije imalo nikakve veze sa ekipom ili košarkom", istakao je plejmejker Bez ulaženja u detalje o tome zbog čega je odsustvovao sa meča protiv Nju Orleans Pelikansa u ponedeljak, plejmejker Njujork Niksa Derik Rouz ipak jeste ponudio generalno objašnjenje novinarima nakon današnjeg treninga. Lebron poručio Korveru: Šutiraj svaki put kad dobiješ loptu!\n"Imao sam porodičnih problema. To nije imalo nikakve veze sa ekipom ili košarkom. Ovo je bio prvi put da sam se ovako emotivno osećao i jednostavno sam morao da budem sa svojom porodicom", rekao je Rouz. S obzirom da nije obavestio Nikse o svom odlasku, plejmejker objašnjava da su mu prioritet bili majka i porodica, prenosi Al Iannazzone iz Newsday-a. Ipak, dodaje da se kasnije čuo sa zvaničnicima franšize. "Takve stvari se dešavaju. Naravno, ja nisam takva osoba. Objasnio sam saigračima da stvarno nisam želeo da ometam tim, pogotovo u ovom trenutku u kojem se sada nalazimo", dodao je Rouz. "Izvinio sam im se ranije i rekao da se više nikada neće ponoviti."\nNikola Jokić ispred Karmela i Ajversona, najbolji u istoriji Nagetsa\n"To nisam bio ja. Ovo mi se nikada ranije nije desilo", istakao je nekadašnji "general" Čikago Bulsa. Njujork Niksi su kaznili Rouza zbog njegovih postupaka, ali nisu odlučili da ga suspenduju. Očekuje se da će biti sa ekipom na meču protiv Filadelfije Seventisiksersa. autor: Borislav Đilas izvor: NBA Serbia


SAM :: Bilateralni susreti :: SAM suorganizator sastanka Slovenačkog poslovnog kluba\nNaslovna :: Aktivnosti :: Međunarodna saradnja :: Bilateralni susreti :: SAM suorganizator sastanka Slovenačkog poslovnog kluba\nKada naiđe oluja jedni grade zidove, a drugi prave vetrenjače. U ovoj finansijskoj krizi, u zavisnosti od spretnosti, neke firme će propasti, a neke izaći kao pobednici. Za upravljanje firmom najvažniji su timski rad, projektovanje vremena i komunikacija, objasnila je Danica Purg, predsednica prestižne IEDC Poslovne škole Bled.\nOna je na sastanku članova Slovenačkog poslovnog kluba, koji je održan 2. aprila u beogradskom hotelu "Continental" govorila o uspešnom vođenju firmi u vreme krize.\nKako je objasnila, glavni zadatak menadžera je da nauče kako da krizu pretvore u novu šansu.\n- Oni moraju da donose brze, ali ispravne odluke, da drže reč, budu uzor ostalim zaposlenima. Takođe, lideri moraju da prepoznaju prioritete, hvale ljude koji ne traće svoje vreme i stimulišu entuzijazam - navela je Purg.\nNaglasila je da je kriza vreme gde treba zadržati najveće talente i ulagati u njih, jer osnovne veštine nisu dovoljne.\nKao jedan od recepta za bolje poslovanje jeste i udruživanje. Kako je navela Danica Purg, "joint venture" inicijative i "networking" su izuzeno važni za poslovanje u kriznim situacijama.\nKao osnovne vrline menadžera, ona je navela znanje, veštine, lične karakteristike, poznavanje privredne grane.\n- I u doba štenje i racionalizacije troškova poslovanja, investicije u obrazovanje kadrova ne treba zanoraviti - navela je ona.\nIEDC - "Bled School of Management" već više od dvadeset godina "proizvodi" vrhunske kadrove. Reference su im mnogi ministri, ambasadori i generalni direktori velikih kompanija koji su bili njihovi studenti.\nOva poslovna škola, prema rečima Danice Purg, planira intenzivnije prisustvo u Srbiji. Ona je najavila Viši program opšteg upravljanja (The Advanced Management Program - AMP) , koji čini 3 šestodnevna modula u Beogradu od maja do septembra u saradnji sa kompanijom "MPC Properties".\nOvaj program razvoja menadžmenta osmišljen je s ciljem unapređivanja opšteg nivoa znanja o menadžmentu i liderstvu te izgradnje odgovarajućih menadžerskih i liderskih veština učesnika programa. Rezultat će biti lična transformacija koja dozvoljava učesnicima da nakon završetka Programa postanu uspešniji na svojim radnim mestima kao i da lakše nastave sa svojim ličnim i profesionalnim razvojem u budućnosti.\nKoncept "Viši program opšteg upravljanja" povezuje dva značajna iskustva IEDC-Poslovne škole Bled u oblasti obrazovanja i razvoja menadžmenta. S jedne strane, ovaj program koristi iskustva stečena kroz više od 500 programa razvijenih i prilagođenih za korporativne partnere IEDC-Poslovne škole Bled širom sveta.\nProgram je dodatno usavršen i prilagođen prema potrebama menadžera iz Jugoistočne Evrope. Realizuje se u kompaktnoj, modularnoj formi tokom perioda od četiri meseca, što omogućuje učešće i već poslovno veoma zauzetim menadžerima.\nIntegralni tekst preuzet sa E-kapije.


Predstavnici svetskih rudarskih kompanija posetili RTB Bor - Bor 030\n18. oktobra 2021. | 12:36\nNaslovna Nekategorisano Predstavnici svetskih rudarskih kompanija posetili RTB Bor\nPredstavnici svetskih rudarskih kompanija posetili RTB Bor\n17.6.2017. | 11:06\nRudarsko-topioničarski basen (RTB) Bor posetila je delegacija visokih gostiju i predstavnika svetskih rudarskih kompanija, proizvođača opreme i banaka na čelu sa direktorom EBRD banke u Srbiji Danielom Bergom. Poseta je realizovana u sklopu Evropskog foruma o rudarstvu i geološkim istraživanjima, koji se u Srbiji održavao u protekla dva dana.\n„Danas su nam u poseti stručnjaci iz celog sveta, a ovde su sa nama predstavnici iz 11 zemalja. Nikada više predstavnika na ovom mestu nismo imali i ovog trenutka ja se zahvaljujem u ime svih stručnih ljudi i radnika basena što su se odazvali i videli nešto što se zove ekološki čista topionica. Ovde su geolozi i rudari, ekonomisti, pravnici, menadžeri, ljudi koji se bave rudarstvom i metalurgijom. Gosti su došli da vide sve ono što im je privuklo pažnju na dosadašnjim izlaganjima o našem basenu“, izjavio je Blagoje Spaskovski, generalni direktor RTB-a Bor.\nGosti iz inostranstva su, nakon razgovora sa menadžmentom kompanije, razgledali flotaciju „Veliki Krivelj“, popili su kafu u jamskom kafiću (400 metara ispod zemlje) i, na kraju, u društvu generalnog direktora RTB-a Bor Blagoja Spaskovskog, razgledali novu topionicu i fabriku sumporne kiseline.\n„Osim rude, čije su sigurne rezerve u ovom trenutku procenjene na milijardu i 355 miliona tona, RTB je svoju budućnost osigurao i u novoj, najboljoj dostupnoj tehnologiji. Uz veliku pomoć i nesebičnu podršku Vlade Srbije izgrađene su nova topionica i nova fabrika sumporne kiseline. Nova metalurška postrojenja danas rade odlično i ostvaruju dizajnirane parametre. Donela su nam čisto nebo i unapređenu zaštitu životne sredine, poboljšanje organizacije rada i viši kvalitet svih segmenata poslovanja, naročito bezbednosti na radu“, izjavio je Spaskovski.\nDelegaciju visokih gostiju, predvođenu Danielom Bergom, čine, pored ostalih, predstavnici rudarskih kompanija Rio Tinto, Rio Sava, Asarel i Kepstoun majning.\nKonferenciji je prisustvovalo više od 160 delegata iz Evrope, ali i Kanade, Azije i drugih delova sveta i bila je jedinstvena prilika da se na jednom mestu sretnu predstavnici rudarskih kompanija, evropskih fondova, proizvođača opreme i softvera, konsultantskih kuća, istraživačkih i geoloških instituta, nevladinih organizacija i banaka.\nrudarsko-topioničarski base Bor\nNastavlja se testiranje buke i potresa na novom oknu Jame, svakodnevna miniranja naredne četiri nedelje


Evropsko prvenstvo u rukometu - Dnevni list Danas\nPočetna » Evropsko prvenstvo u rukometu\nNekada je Srbija bila zemlja rukometnih velemajstora igračkog i trenerskog zanata, a njihov sport od onih što nam svako malo daju razloga da se „širimo“ u društvu stranaca.\nPiše: O. Nikolić 15. 1. 2020.\nPrvenstvo Evrope u muškom rukometu još nije ušlo u nokaut fazu, a već imamo senzaciju istorijskih srazmera, jer je posle samo dva kola takmičenja u Švedskoj, Norveškoj i Austriji iz „igre“ ispala Francuska, čiji su uspesi u 21. veku jedan od sinonima za dominaciju u sportu.\nPiše: Z. P. 13. 1. 2020.\nPiše: O. Nikolić 22. 1. 2019.


Objavljeno subota, 18 jul 2015 07:09\nDvije trećine Predsjedništva Opštinskog odbora Socijaldemokratske partije (SDP) Berane napustilo je stranku i iskazalo spremnost da aktivno učestvuje u radu novog političkog subjekta, koji će narednih dana i formalno biti osnovan, saopštio je tim koji predvodi Ivan Brajović.\nS druge strane, iz OO SDP Berane je saopšteno da je za vršioca dužnosti predsjednika OO u tom gradu imenovan Mirko Pavićević.\nPrema navodima portala CDM, ostavke na članstvo u partiji su, između ostalih, podnijeli Bedrija Lucević, predsjednik opštinskog odbora Berane, Naser Gargović, sekretar Odbora, Branislav Golubović, bivši predsjednik Odbora.\n“Neslaganje sa zbunjujućom politikom koja se u poslednje vrijeme vodila, odustajanje od izvornih programskih principa po kojima je SDP nekada bila prepoznata, kršenje Statuta i demokratskih procedura u predkongresnom periodu kao i na samom Kongresu, osnovni su razlozi za donošenje odluke o napuštanju partije”, navedeno je u saopštenju koje potpisuje tim Ivana Brajovića, zaključio je portal.\nPrema navodima portala Analitika, iz OO SDP Berane je saopšteno da će Pavićević rukovoditi radom OO SDP-a do održavanja Konvencije na kojoj će biti izabran novi sastav OO.\nKako je istaknuto iz te partije, proteklih dana više desetina građana Berana se priključilo SDP-u, što je, kako je navedeno, „najbolji pokazatelj da će SDP već narednih lokalnih izbora predstavljati značajan politički faktor“, te da će i dalje doprinositi ideji evropske i građanske Crne Gore.\nIz SDP-a su se zahvalili bivšim članovima na aktivnostima u toj partiji, zaključila je Analitika.


Promene | Android Market\nSamsung obraća posebnu pažnju na Galaxy S8 zbog svih velikih promena koje donosi\nNovi izveštaj koji donosi korejski ET News tvrdi da će Samsung obratiti dodatnu pažnju ka razvoju Galaxy S8 telefona kako bi izbegao debakl koji mu se desio sa Note7 modelom. ET News takođe tvrdi da velike promene dolaze sa Galaxy S8 telefonom, uključujući i novi Home taster koji će biti ugrađen ispod displeja, prednja površina koja će biti u potpunosti displej sa veoma uskim ivicima, kamera sa dual objektivom kao i novi Snapdragon 830 procesor.\nUz dodatne mere opreza i sve velike promene koje donosi, malo je verovatno da će Samsung žuriti sa razvojem Galaxy S8 telefona, kako je poručio u svom izveštaju Korea Herald u septembru. U tom izveštaju se tvrdi da će najbolji odgovor Samsung na krizu sa Note7 telefonom biti objava predstojećeg Galaxy S8 telefona ranije nego što su planirali.\nZaista, “primarni osumnjičeni” za debakl Note7 telefona je činjenica da su u kompaniji hteli da ga objave pre Apple iPhone 7 telefona. Ne bi bilo mudro za Samsung da žuri sa Galaxy S8 telefonom kada izveštaji govore da dolazi sa velikim brojem novih funkcija i novim hardverom.\nBy android • Android vesti • 0 • Tags: galaxy, Promene, s8, samsung, telefon\nBy android • Android vesti • 0 • Tags: Apple, dizajn, iPhone 7, Promene\nSamsung Galaxy S7 neće imati značajnije dizajnerske promene\nNajnovije glasine koje stižu iz južnokorejskih medija sugerišu nam da Samsungov predstojeći Galaxy S7 flagship telefon možda neće izgledati puno drugačije od trenutnog Galaxy S6 modela. Navodno, Samsungova želja je da se smanje troškovi i koncentrišu se na izmene uređaja interno umesto da rade na novom dizajnu smartfona.\nOvo možda i ne zvuči toliko loše imajući u vidu da Samsung Galaxy S6 telefon izgleda mnogo bolje od prethodnih Samsungovih flagship telefona, a takođe ima i premium kvalitet izrade koji je veoma dobro primljen kod korisnika.\nIsti izveštaj nam takođe sugeriše da Galaxy S7 neće biti objavljen ranije nego što je predviđeno. Prema tome, Samsung Galaxy S7 će biti predstavljen tokom Svetskog mobilnog kongresa u martu 2016. godine u Barseloni. Ranije predstavljanje Galaxy S7 telefona bi moglo negativno uticati na prodaju trenutnih Galaxy S6 i Galaxy Note 5 flagship modela, ističe se u izveštaju.\nBy android • Android vesti • 0 • Tags: dizajn, Promene, Samsung Galaxy S7\nOVO VAM SE NEĆE SVIDETI: Fejsbuk uvodi još novina!\nMarketing magovi ove društvene mreže smislili su plan koji će mnogim korisnicima Fejsbuka zagorčati vreme provedeno na ovoj društvenoj mreži.\nFejsbuk ne prestaje da iznenađuje svoje korisnike, a većina uglavnom nije zadovoljna promenama koje se redovno dešavaju.\nPrema poslednjem obaveštenju tima Fejsbuka, korisnici ove društvene mreže će uskoro dobiti video reklame koje će se automatski prikazivati na News feedu.\n– Ova promena dolazi iz činjenice da sve više korisnika postavlja i deli video sadržaje putem Fejsbuka, pa su marketinški stručnjaci shvatili njihov ogroman potencijal za svaki vid reklame – navodi se u saopštenju Fejsbuka.\nBy android • Android vesti • 0 • Tags: Facebook, Promene\nBy android • Android vesti • 0 • Tags: Promene, twitter


SJEDIŠTE FIRME: POBRI DRAGI 2, MATULJI\nPRODAVAONICA: SAVE JUGO BUJKOVE 1, RIJEKA\nTEL: 098 239 430, 098 239 420\nFAX: 051 266 153\nPoduzeće Forma Moderna d.o.o. osnovano je sa ciljem da se frizerima i nail-tehničarima osigura jednostavan pristup profesionalnoj opremi i preparatima. Oprema za frizerske salone, preparati za kosu, gelovi za nokte kao i ostali preparati za nadogradnju noktiju, tečajevi za nadogradnju noktiju – sve to možete pronaći na jednome mjestu. Poslovnom strategijom uvoza direktno od proizvođača, te uvozom velikih količina robe, postigli smo vrlo povoljne cijene na hrvatskom tržištu. Opredijelili smo se za uvoz visoko kvalitetne robe isključivo podrijetlom iz zemalja EU. Zahvaljujući uspješnoj suradnju sa renomiranim proizvođačima: „Ceriotti“i „Hair Professional“ iz Italije, „Comair“ iz Njemačke, „Olivia Garden“ iz Belgije, Magnetic Nail Design iz Nizozemske, na jednom mjestu može se pogledati i kupiti sve što će olakšati, unaprijediti i oplemeniti rad u salonima za uljepšavanje. Također, u našem edukacijskom centru možete naučiti sve tehnike nadogradnje i oslikavanja noktiju. Namještaj koji odaberete isporučujemo u roku od 40 dana. Susretljivo osoblje pomoći će vam prilikom odabira modela i boja, kao i sitnog inventara za Vaš frizerski salon. Prema uputama proizvođača, Forma Moderna d.o.o. kao distributer daje garanciju godinu dana za električne aparate, te osigurava servis po isteku garancije, u skladu s uvjetima koji su istaknuti u garantnom listu. Način plaćanja: gotovinom, virmanom, kreditnim karticama: Amex, Maestro, Visa (ako su preko PBZ-a: do 6 rata), Mastercard.


Džaferović: Kraljevina Nizozemska podržava BiH na europskom i NATO putu - Dnevno.ba\nDžaferović: Kraljevina Nizozemska podržava BiH na europskom i NATO putu\nAutor: Fena Ponedjeljak, 25. travnja 2022. u 19:50\nPredsjedavajući Predsjedništva Bosne i Hercegovine Šefik Džaferović izjavio je za Fenu da je Kraljevina Nizozemska izrazito prijateljska država Bosni i Hercegovini.\nIstaknuo je da se tijekom njegove posjete Kraljevini Nizozemskoj, počev od susreta s kraljem Willemom-Alexanderom, sastanaka s gradonačelnikom Haaga Janom van Zanenom, s predsjednikom Senata i predsjednicom Predstavničkog doma Parlamenta Nizozemske Janom Bruijnom i Verom Bergkamp, može jasno vidjeti podrška koja je usmjerena prema Bosni i Hercegovini od ove prijateljske države.\n– Bosna i Hercegovina ima podršku u izgradnji sebe kao efikasne i funkcionalne države, podršku na europskom i NATO putu BiH. Ono što je također posebno važno i potrebno da istaknem je da odavde dolazi podrška za rješenje krize u kojoj se nalazi BiH, podrška za deblokadu naših institucija i za normalno funkcioniranje naše zemlje – kazao je Džaferović.\nDodao je da, uz sve druge teme vezane za bilateralnu suradnju, ovo danas bilo u fokusu razgovora koje je imao sa svim zvaničnicima Kraljevine Nizozemske.


Od mina stradalo 1750 osoba, od čega više od 610 smrtno | Jabuka.tv\nOrganizacije koje se bave razminiranjem nisu imale stradavanja deminera u 2018., što je vrlo važno i za Centar i za sve organizacije kao i donatore.\nNažalost, u BiH smo imali dva minska incidenta. Prvi slučaj je kad je čovjek ušao u obilježeno minsko polje, pa je nastradao. Imali smo dvojicu lovaca koji su ozlijeđeni. Dakle, u 2018. imali smo četiri osobe, jedna osoba je poginula, a tri su ozlijeđene.\nProljeće i jesen su najizraženiji, kad ljudi idu u šumska područja radi prikupljanja ogrjeva. Nepoštovanje oznaka je ono što najviše dovodi do stradanja unutar minskih polja, kazao je za AA ravnatelj Centra za uklanjanje mina u BiH (BHMAC) Saša Obradović.\nMeđu 10 najugroženijih općina u BiH su: Doboj, Teslić, Maglaj, Usora, Zavidovići, Gornji Vakuf, Sanski Most, Velika Kladuša, Travnik i Ilijaš. BiH je na 7. mjestu u svijetu kad je riječ o ugroženosti minama.\nNa sedmom-osmom mjestu smo u svijetu. Tu su Sudan i Kolumbija koji imaju velike probleme u kojima još traju sukobi i postavljaju se nova minska polja, rekao je Obradović.\nProcjene s terena pokazuju da je u BiH ostalo još dosta 3. kategorije koja je sumnjiva i opasna.\nTo je oko 60% tog teritorija u BiH kojima je vrlo teško prići, deminirati ga i dobiti određene podatke za ta minska polja. Nedostatak sredstava, koja su potrebna za godišnji plan razminiranja BiH, nikad se ne osiguraju u punom kapacitetu, kazao je Obradović, piše Večernji.ba.


Većina građana smatra da nisu jednaki pred zakonom\npreliminarni rezultati istraživanja cgo-a\nIstraživanje je pokazalo i da je percepcija javnosti da je nova Vlada nastavila sa partijskim zapošljavanjem\n7843 pregleda\t4 komentar(a)\nFoto: Alisa Hajdarpašić\nVećina građana u Crnoj Gori smatra da pravosudni sistem ne garantuje jednakost pred zakonom, pokazali su preliminarni rezultati istraživanja Barometar demokratije i vladavina prava u Crnoj Gori.\nSa nejednakošću pred zakonom, prema percepciji o pravosuđu, se češće suočavaju građani između 30 i 44 godine, kao i građani srpske nacionalosti.\n"Dok je mišljenje o jednakosti pred zakonom izraženije među mlađim građanima, dakle, građanima od 18 do 29 godina i građanima crnogorske i bošnjačke nacionalnosti. Prosječna ocjena sudstva iznosi 2,5, dok se rad tužilaštva ocjenjuje lošije - 2,4. Drugim riječima rad sudstva i tužilaštva se ocjenjuje negativno", kazala je ", kazala je Tamara Milaš koordinatorka za ljudska prava u Centru za građansko obrazovanje.\nVećina građana ocjenjuje da sudovi i tužilaštvo nijesu nezavisni\nOna je dodala da slično opštoj ocjeni rada, većina građana smatra da sudovi i tužilaštvo nijesu nezavisni i nepristrasni i da ovo mišljenje dijeli polovina građana, pri čemu čak svaki treći nalazi da sudstvo i tužilaštvo uopšte nijesu nezavisni, dok suprotno mišljenje dijeli svaki peti građanin.\n„Nešto više od polovine građana Crne Gore nije nikada imalo iskustvo sa sudstvom, tužilaštvom, izvršiteljima, notarima ili advokatima. Iskustvo sa pravosudnim sistemom češće nalazimo među visoko obrazovanima i u starosnom dobu od 30 do 44 godine, dok je udio građana sa iskustvom manji među nisko obrazovanima stanovništvom“, rekla je Milaš.\nIstakla je da građani koji imaju iskustvo sa pravosudnim sistemom uglavnom nijesu zadovoljni efikasnošću i profesionalizmom.\nNajveći broj građana, skoro 60 odsto, smatra da se sudske odluke u Crnoj Gori poštuju osim od strane određenih institucija i moćnih pojedinaca.\n„Potom, 15 odsto smatra da se sudske odluke poštuju samo od strane građana, a devet odsto smatra da se poštuju uvijek. S druge strane, 12 odsto građana navodi da se sudske odluke uopšte ne poštuju“, rekla je Milaš.\nKorupcija se još uvijek toleriše\nSaradnik na programima Maja Marinović predstavljajući dio percepcije građana o borbi protiv korupcije istakla je da polovina građana smatra da se korupcija još uvijek toleriše u Crnoj Gori, a nešto manje od petine je suprotnog stava.\n„Pozitivnu predstavu o odnosu društva prema korupciji češće imaju mlađi, dok stariji rjeđe iskazuju svoje mišljenje. U javnosti Crne Gore se kao najkoruptivniji izdvaja sektor zdravstva, potom sektor politike, sudstva i uopšte državnih institucija. Da je korupcija prisutna u sektoru zdravstva smatra gotovo trećina građana. S druge strane, najmanje koruptivnim se doživljavaju privatni sektor, obrazovanje i nevladine organizacije“, kazala je Marinović.\nOna je dodala da javnost u antikoruptivnim praksama ima najviše povjerenja u nevladine organizacije, pa tako one trećini građana ulivaju najveće povjerenje.\n„Slijedi policija, kojoj najviše vjeruje petina građana, pa Agencija za sprječavanje korupcije , kojoj najviše vjeruje 16 odsto i druge. S druge strane, petina građana nema povjerenja ni u jednu antikoruptivnu instituciju“.\nZviždači i novinari ne uživaju pravnu zaštitu\nMarinović je istakla i da uvjerenje da su zviždači i novinari pravno zaštićeni je, u javnosti Crne Gore, na niskom novou i da nešto više od polovine građana smatra da oni ne uživaju pravnu zaštitu, a tek 15 odsto misli suprotno.\n„ASK je treće rangirana anitkoruptivna institucija po povjerenju koje građani imaju. Ipak, skoro dvije trećine građana smatra da ASK ne odlučuje nepristrasno u slučajevima svih javnih funkcionera. Drugim riječima, samo 23% građana vjeruje da ASK odlučuje nepristrasno“, rekla je Marinović.\nIstraživanje je pokazalo da je povjerenje građana u prijavljene podatke javnih funkcionera o ličnoj imovini je izrazito nisko.\nSaradnik CGO-a Miloš Vukanović kazao je da je istraživanje je sprovedeno u sklopu projekta Spremni za demokratiju koje je CGO sproveo u saradnji sa amabsadom Kanade u Crnoj Gori\nDodao je da će detaljna analiza biti naknadno objavljena u posebnoj studiji, a istraživanje je sprovedeno u periodu od 19 do 22 februara 2021. godine a uzorak je obuhvatio 718 ispitanika.\n"Istraživanje je obuhvatilo oblasti pravosuđe, borbu protiv korupcije, ljudskih prava, civilnog društva, prava slobode i bezbjednosti, kao i očekivanja građana i stanje u društvu", istakao je Vukanović.\nČetvrtina građana uvjerenja da se ljudska prava poštuju\nOn je predstavljajući dio istraživanja istakao da je percepcija četvrtine građana da se ljudska prava u Crnoj Gori poštuju.\n„Dok je skoro polovina suprotnog uvjerenja. Da se ljudska prava poštuju u većoj mjeri navode mlade i građani crnogorske i bošnjačke nacionalnosti, dok suprotno cijene u većoj mjeri građani osnovnog obrazovanja, ispodprosječnih primanja i građani srpske nacionalnosti“, istakao je Vukanović.\nIstraživanje je pokazalo da uslovi za slobodne i fer izbore u Crnoj Gori ne postoje po ocjeni većine građana Crne Gore, odnosno tog stava je 54 odsto, dok značajno manje (39 posto) misli suprotno.\nGeneralno prisutna diskriminacija\n„Velika većina građana smatra u je u Crnoj Gori generalno prisutna diskriminacija. Tačnije, ovaj stav dijeli 85 odsto građana, dok suprotno misli tek 11 posto“, rekao je Vukanović.\nVećina građana, skoro dvije trećine, smatra da u Crnoj Gori nije ostvarena rodna ravnopravnost.\n„Ovaj stav je bliži ženama, građanima uzrasta od 30 do 44 godine, kao i onima ispodprosječnih primanja ili srpske nacionalnosti. S druge strane, suprotan stav je izraženiji među muškarcima, mlađom populacijom, građanima prosječnih primanja ili crnogorske nacionalnosti“, kazao je Vukanović.\nZanimljivo je i to da građani cijene da se pravo na slobodu mišljenja nedovoljno poštuje u Crnoj Gori.\n„Svega četvrtina smatra da se pravo na slobodu mišljenja poštuje, dok skoro polovina dijeli suprotan stav (45 odsto). Nepoštovanje prava na slobodu mišljenja češće je percepcija građana srpske nacionalnosti, a rjeđe građana crnogorske nacionalnosti. Interesantno, za razliku od slobode mišljenja, slobodu vjeroispovijesti, čini se, uživa veći dio građana. Dok polovina građana smatra da se pravo na slobodu vjeroispovijesti poštuje, tek četvrtina građana misli suprotno. Nepoštovanje slobode vjeroispovijesti je češće percepcija građana sa primanjima ispod prosjeka i građanima srpske nacionalnosti“, kazao je Vukanović.\nIstraživanje je pokazalo da je dominantno mišljenje da su uslovi za razvoj NVO u Crnoj Gori postoje, uz naznaku da dvije petine građana misli suprotno.\n„Aktivnosti nevladinih organizacija u Crnoj Gori se najčešće vezuju za oblast borbe protiv korupcije, što potvrđuje skoro dvije petine građana. Potom, slijede oblasti ženskih prava, javnih politika, ranjivih kategorija i ekologije, pa mladih i obrazovanja“, rekla je Marinović.\nOna je dodala da je istraživanje pokazalo da sudeći po mišljenjima građana, institucija socijalnog dijaloga nije naročito razvijena u Crnoj Gori.\n„Stav o nerazvijenosti dijaloga je u većoj mjeri zastupljen među građanima sa primanjima ispod prosjeka. Polovina građana Crne Gore se ne slaže da su mediji profesionalni i nezavisni. S druge strane, petina stanovnika misli drugačije, a četvrtina se pozicionira negdje između ova dva stava“, rekla je Marinović.\nMediji se doživljavaju kao instrument političkih partija\nKada je riječ o medijima, oni se uglavnom doživljavaju kao instrument političkih partija.\n„Tako, skoro tri petine građana smatra da mediji najviše rade u interesu političkih partija, petina da se mediji najviše vode interesima svojih vlasnika, a tek sedam odsto da su mediji u Crnoj Gori dominantno u službi samih građana. Glavna zamjerka na rad medija tiče se njihove pristrasnosti, a u značajno manjoj mjeri površnost, loš kvalitet rada, senzacionalizam, itd“, rekla je Marinović.\nIstraživanje je pokazalo da glavnim prijetnjama za stabilnost Crne Gore građani smatraju ekonomsku nestabilnost, međunacionalne i međuvjerske sukobe, kriminal, aktuelnu pandemiju korona virusa i korupciju.\nSudeći po mišljenjima građana, povjerenje u instituciju policije je umjereno.\n„Mišljenje javnosti je na sličan način podijeljeno kada je riječ o Agenciji za nacionalnu bezbjednost s tim što se u vezi sa ovim pitanjem izjašnjava manji broj građana“.\nIpak, kada je riječ o povjerenju građana u profesionalne kapacitete policije i ANB u borbi protiv organizovanog kriminala, polovina dijeli pozitivno mišljenje, a dvije petine negativno.\nIstraživanje je pokazalo i da je percepcija javnosti da je ova Vlada nastavila sa partijskim zapošljavanjem.\nCentar za građansko obrazovanjeCGOpravosuđeTamara MilašMiloš Vukanović\nnajavljen potpuni prestanak proizvodnje\n(VIDEO PRIČA) Šta će biti sa KAP: Povećanje cijena struje, radnici na ulici, ugrožen program "Evropa sad"?\n"Potpuna usklađenost sa zajedničkom vanjskom i bezbjednosnom politikom"\nHmelar: Crna Gora zasluženo nosi titulu regionalnog predvodnika u evropskim integracijama\n"kod njih dolazi do mutacija virusa"\nBožović: Svaki novi soj nastaje kod osoba koje su nevakcinisane\n02.12. 15:12 h\t69985\n02.12. 12:56 h\t60784\n02.12. 16:32 h\t56235\n02.12. 16:45 h\t40664\n02.12. 16:33 h\t37423\n02.12. 12:56 h\t324\n02.12. 16:33 h\t111\n02.12. 15:12 h\t96\n02.12. 18:51 h\t83


A. J. 22. avgusta 2019. 09:15\nS druge strane, Milivojević ne misli da je time što Amerika pominje priznanje Kosovaprejudiciran ishod pregovora.\nSagovornik „Sputnjika“ priznaje da mu nije jasno o kakvom se uzajamnom priznanju govori ako je Srbija priznata država, te se njeno priznanje ni u kom smislu ne otvara kao pitanje.\nAmerički sekretar Majk Pompeo ponovio je da obe strane treba da izbegavaju provokacije koje ometaju proces normalizacije i da se angažuju u duhu kompromisa i fleksibilnosti, neophodnim za postizanje sporazuma, kako bi se „iskoristili potencijali obeju zemalja“. Pompeo je pohvalio i snažnu vezu između SAD i Srbije i podržao integraciju Srbije u EU. Predsednik Srbije je nagovestio da bi obnovljeni razgovori sa Prištinom mogli da počnu u decembru.


liga | Tuzlanski.ba\nU susretu 8. kola ABA 2 lige večeras je u tuzlanskom Mejdanu OKK Sloboda poražena od ekipe Novog Pazara nakon produžetka rezultatom 102:103, 89:89 (21:15, 22:32, 19:18, 27:24 – 13:14). Tuzlaci su susret odigrali bez…\nVečeras je u velikoj dvorani Mejdana ekipa OKK Slobode odigrala prvu utakmicu pred domaćom publikom u ABA 2 ligi protiv Borca iz Čačka koji je slavio pobjedu nad Tuzlacima rezultatom 96:87. Prvu četvrtinu gosti su…\nOKK Sloboda u Mejdanu dočekuje Borac iz Čačka: ‘Pokazat ćemo odlučnost, hrabrost, energiju i želju za pobjedom’\nU četvrtak 10.10.2019. godine OKK Sloboda igra prvu utakmicu pred domaćom publikom u ABA 2 ligi, kada se sastaje sa ekipom Borca iz Čačka. Evo šta su povodom ove utakmice izjavili trener Josip Pandža i…\nOdbojkašice Slobode odličnom partijom savladale Maglić (FOTO)\nSportski vikend u gradu soli započet je večeras utakmicom 8. kola Premijer lige BiH za odbojkašice. Sloboda je u maloj dvorani Mejdana dočekala Maglić iz Foče i slavila trijumf 3:1 u setovima. Za nešto više…


Human život, ali problem parking | Beograd | Novosti.rs\nCERAK-VINOGRADI KULTURNO DOBRO Human život, ali problem parking\nM. STANOJKOVIĆ | 01. februar 2019. 23:59 | Komentara: 0\nDa li davanje zaštite beogradskom naselju zaoštrava pravila stanovanja. Pobeda višedecenijskog truda - kaže projektant Milenija Marušić\nZaštićeno kulturno dobro, a niko nema plan uređenja: Direkcija odlučuje o sanaciji Ceraka?\nPlan obnove naselja Cerak stoji u fioci: Opština dokument prosledila komunalnim preduzećima, odgovor se još čeka\nZa popravke na Čukarici osam miliona, pare i naselju Cerak?\nNASELjU Cerak-Vinogradi tek nedavno je formalno potvrđen status kulturnog dobra, ali stanovnici ovog dela grada odavno žive drugačije od Beograđana u drugim naseljima. Iako je većini drago da stanuju u kraju koji je pod zaštitom, ima i onih koji smatraju da će ova odluka loše uticati na njihov način življenja. Kao neke od problema navode začkoljice prilikom renoviranja zgrada, kao i nedostatak parking-mesta koje, kako tvrde, ne mogu da izgrade. S druge strane, arhitekta Milenija Marušić, glavni projektant urbanističkog projekta naselja, zaštitu vidi kao pobedu višedecenijskog truda da sačuva od ruženja ovo jedinstveno naselje.\nPROČITAJTE JOŠ - PRVI PUT U SRBIJI: Cerak zaštićen od divlje gradnje\nProjekat naselja, koji su radili arhitekte i supružnici Darko i Milenija Marušić i dr Nedeljka Borovnica je, prema rečima stanara, pod neformalnom zaštitom još od osamdesetih godina, pa su i do sada bile zabranjene bilo kakve značajnije izmene. Kako za "Novosti" ističe arhitekta Milenija Marušić, nada se da će ovo formalno stavljanje pod zaštitu ipak osvestiti ljude.\n- Prošle su 32 godine otkako smo se upustili u borbu da se zaštiti naselje i da ostane onakvo kakvo je projektovano, ali, naravno, uz inovacije koje donosi savremen život - kaže za "Novosti" Marušićeva. - Sve vreme sam bila u kontaktu sa stanarima kako bismo uspeli da izađemo u susret prilikom adaptacije stanova, a da opet sačuvamo prvobitan izgled. Bilo je mnogo i onih koji su se neodgovorno ponašali, pa smo morali sa njima da kontaktiramo uz pomoć inspekcije. Pojedini nemaju svest o tome da su lica zgrade naša lica. Ne očekujem da se vrati u prvobitno stanje ono što je do sada narušeno, ali očekujem da se nadalje malo više vodi računa.\nPROČITAJTE JOŠ - Propisi u svađi, "divlje" objekte još niko ne dira\nStanovnici ovog naselja jedini u Beogradu mogu da se pohvale činjenicom da ih zaobilaze divlja gradnja i bahati investitori.\n- Naselje je prelepo, ima mnogo zelenila, veoma je humano i takva naselja se više ne grade - kaže Milena Žutić, jedna od stanarki Ulice lipa na Ceraku i bivša upravnica zgrade. - Međutim, to su sve stare zgrade od oko 30 godina, pa je svakoj potrebno ulaganje. Ali, kako bi održali prvobitan izgled suočavamo se sa mnogo problema prilikom renoviranja. U velikom broju, kao i u mojoj zgradi, krovovi prokišnjavaju, a nemamo saglasnost da postavimo novi. U unutrašnjosti naselja zabranjeno je parkirati automobile, već samo po obodu. Ovo naselje mora da se održava, a to treba da nam se omogući.\n"ZELENILO" SREĐUJE STAZE\n- BILA sam na razgovoru sa predsednikom Opštine Čukarica i dogovorili smo se da uskoro na teren izađu ekipe "Zelenila" kako bi procenili na koji način mogu da se preurede staze. Ploče su propale, a našla sam firmu koja bi mogla da proizvede ploče koje su približne prvobitnim - objašnjava arhitekta Milenija Marušić.\nKVADRAT DO 1.100 €\nAGENTI za nekretnine ne misle da će ova odluka bitno uticati na promet u ovom delu grada, jer su stanovi na Ceraku, kako navode, oduvek bili traženi.\n- Može se očekivati da se održe ove cene od 900 do 1.100 evra po kvadratu u zavisnosti od stanja - objašnjava Miloš Simić iz "Euroinvesta". - Ovo je lepo naselje za porodične ljude, a zgrade su u relativno dobrom stanju. I do sada je prilikom renoviranja bilo potrebno tražiti dozvole, ali ne mislim da će Zavod nešto biti rigorozniji.\nANKETA: Kako ste zadovoljni životom u naselju Cerak?\nMarija Milovanović (50), domaćica:\n- Ovde je lepo i mirno, ali nam nedostaje parking. Od parkinga do zgrade moramo da pešačimo i po 500 metara. Pošto smo pod zaštitom, ne znam kako da rešimo taj problem.\nVelibor Rakonjac (72), penzioner:\n- Nedostaju nam prodavnica i još jedna pošta, jer ima dosta penzionera. Drago mi je što nije moguće da se ovde grade nove zgrade, jer bi narušile naše lepo naselje.\nStojna Takić (75), penzionerka:\n- Najveći problem je parking. Kada smo se doselili bilo je dovoljno mesta za sve, ali sada ne. Sve ostalo nam je relativno blizu i prilično je mirno. n\nMilica Petrović (44),stomatolog:\n- Moje komšije i ja imamo problem sa kanalizacijom. Koren je probio cev, tako da nam je već godinu podrum potopljen, a drvo je pod zaštitom i nikako da saniramo kvar. (A. K.)


Na području Gračanice preostalo još preko 8km2 sumnjive površine – BHMAC\nUkupna sumnjiva površina na području grada Gračanica trenutno iznosi oko 8.1km2 , odnosno 3,83 % od ukupne površine grada. Najzagađenije je područje sjevernog dijela grada i to Trebava, u dijelu Lendića i Stražba, odnosno područja duž bivših linija razdvajanja zaraćenih strana.\nDo sada je na području grada Gračanica od mina poginulo 11 osoba, dok je 16 povrijeđeno.\nMeđutim, i pored ovih činjenica, česta je pojava ulaska neodgovornih lica u površine koje se nalaze iza znakova minske opasnosti, najčešće zbog sječe drva.\nKroz ukupno 46 realizovanih projekata, deminirano je oko 1,4 km2 rizične površine na lokalitetu Gračanice.\nMSP metodom, obrađeno je područje Donjeg Skipovca i to na površini od 3.07 km2, te Lendića na površini od 654.510 m2, čija se realizacija očekuje u narednom periodu.\nU toku je izrada MSPa i za najveću minski sumnjivu površinu na području Gornjeg Skipovca. Izradom ovog projekta stvaraju se mogućnosti za apliciranje na sredstva međunarodnih organizacija i donatora za deminiranje, sa ciljem oslobađanja miniranih teritorija i stavljanje u funkciju zemljišta, te smanjenja opasnosti po stanovništvo i stvaranja sigurnijeg života na ovim prostorima.\nNa nedavno održanom sastanku sa predstavnicima Gradske uprave Grada Gračanica, predstavnici BHMAC RU Tuzla su apelovali na sve osobe koje imaju bilo kakve informacije ili saznanja o postojanju mina na ovom području, da iste dostave BHMACu, a u cilju što efikasnije i brže izrade navedenog projekta.\nCentar za uklanjanje mina Bosne i Hercegovine želi sretne praznike i uspješnu Novu godinu partnerima, kolegama i svima koji podržavaju borbu naše zemlje sa zaostalim minsko eksplozivnim sredstvima\nby administrator · Published 28. 12. 2020. · Last modified 09. 03. 2021.\nПoчeтaк имплeмeнтaциje MСП прojeктa Хум 1, лoкaциja трaсe будућeг aeрoдрoмa у Tрeбињу\nby administrator · Published 01. 10. 2020. · Last modified 05. 10. 2020.\nBosna i Hercegovina i dalje jedna od najugroženijih zemalja svijeta\nby administrator · Published 21. 05. 2021. · Last modified 31. 05. 2021.


Najskuplja svadbena torta na svetu ima 2.000 dijamanata i košta 37 miliona evra | Ćaskanja\nNajskuplja svadbena torta na svetu ima 2.000 dijamanata i košta 37 miliona evra\nNa manifestaciji Nešenel gej veding šou u Liverpulu u Velikoj Britaniji biće izložena najskuplja svadbena torta na svetu svih vremena. Ekstravagantni dezert na šest spratova visok je metar i po, ukrašen je sa preko 2.000 dijamanata koji ukupno imaju 2.046 karata, i procenjuje se da vredi 37 miliona evra.\nDa bi ovaj glamurozni slatkiš mogao da nastane, zlatari “Rasel i Čejs” iz Liverpula udružili su snage sa poslastičarnicom “Kejk” iz Čestera.\nPosetioci Nešenel gej veding šoua, koji se reklamira kao manifestacija koja slavi brak za sve, bilo da su strejt ili gej, trećeg marta će moći da je vide i probaju u liverpulskoj Eho areni, gde se ovom prilikom očekuje rekordan broj posetilaca....\nviše na str;


Odlični Nole u četvrtfinalu US Opena! – Novak Đoković\nOdlični Nole u četvrtfinalu US Opena!\nTenis\t08. 09. 2009.\n08. 09. 2009. · Lakše nego što se očekivalo, Novak je izašao na kraj sa 16. igračem ATP liste u osmini finala US Opena.\nOdličnom igrom i ubedljivom pobedom nad Radekom Štepanekom (češka) rezultatom 3:0, po setovima 6:1, 6:3, 6:3, Nole se plasirao u četvrtfinale poslednjeg Grend Slem turnira u 2009. godini i opravdao ulogu četvrtog favorita.\nSusret je trajao jedan čas i 46 minuta.\nNovakova dominacija bila je očigledna od četvrtog gema prvog seta, u kome je došao do prvog brejka, koji je u šestom uvećao za ekspresno osvajanje uvodnog perioda igre sa ubedljivih 6:1 nakon samo 23 minuta.\nNastavio je Novak sa sjajnom igrom i u drugom setu, kada ponovo pravi dva brejka u nizu i stiže do 4:1. Uspeo je čeh da anulira jedan, ali ne i da spreči Đokovića da dođe do petog brejka u meču, koji mu posle 6:3 donosi prednost od 2:0 u setovima.\nTreći set bio je najuzbudljiviji, a rešen je nakon samo jednog brejka Srbina u šestom gemu, kojim je nadoknadio dve propuštene šanse s’ početka seta.\nPobedom nad Štepanekom, Novak je uvećao prednost nad čehom u međusobnim duelima na 4:1.\nStatistika meča izgleda ovako: as poeni (5:4), procenat realizacije prvog servisa (76% – 53%), direktni poeni (28:19), neiznuđene greške (21:28).\nU četvrtfinalu US Opena, Novak će u sredu igrati protiv 10. nosioca turnira, Španca Fernanda Verdaska, koji je plasman među osam najboljih izborio trijumfom od 3:1 (4:6, 6:4, 6:4, 6:4) nad poslednjim domaćim igračem u glavnom žrebu, Džonom Iznerom. Amerikanac je u prethodnom kolu izbacio jednog od favorita za titulu, Endija Rodika.\nčetvrti i deseti teniser sveta sastajali su se pet puta do sada. Novak je trenutno u blagoj prednosti od 3:2. Prva dva duela pripala su Špancu, koji nije uspeo da nađe lek za igru srpskog igrača od Rolan Garosa 2007. godine.\nBiće to Novakovo treće uzastopno četvrtfinale u Njujorku, na kome ove godine nastupa peti put. Najuspešniji je bio pre dve godine, kada je igrao finale.\nPoznat je još jedan par četvrtfinala Otvorenog prvenstva SAD, u kome će se sastati branilac petostruke titule, Rodžer Federer (Švajcarska) i Robin Soderling (Švedska).\ngren slem, osmina finala, US Open 2009


Prvi NFT projekat u Crnoj Gori! - Marketing Mreža\nIspratiMediji i online\nPrvi NFT projekat u Crnoj Gori!\nREGION – Mladi preduzetnici, Nikolina Kovačević i Stefan Stešević, razvijaju Montenegro Luxury Association – brend za inovativnu promociju Crne Gore i turističke ponude visokog kvaliteta. Ovim brendom upravlja tim mladih i ambicioznih ljudi, koji zajedno stvaraju nešto potpuno novo na ovim prostorima – jedinstvenu NFT kolekciju koja će Crnoj Gori otvoriti novi prozor u svet.\nOva mlada ekipa, koja zajedničkim radom i predanošću uzdiže Crnu Goru i njene lepote, ima za cilj da se probije i osvoji svetsko tržište digitalnih NFT tokena.\nTreasure of Montenegro je kolekcija od 777 NFT tokena koji predstavljaju lepote Crne Gore. Ono što ovu kolekciju takođe čini jedinstvenom u celom svetu, jeste da je u njoj učestvovalo čak 70 umetnika iz Crne Gore i sveta. Probrani su neki od najlepših primeraka digitalnih umetnina, koje će krasiti ovaj digitalni univerzum i nositi glas širom sveta o lepoti ove zemlje.\nprvi NFT u Crnoj Gori\nTreasure of Montenegro


FILHARMONIJA: Piknik pod zvezdama | Kaleidoskop\nBeogradska filharmonija održaće večeras spektakularni koncert - novi muzički piknik pod zvezdama od 20.30 časova. Na istoj lokaciji kao i prošle godine, u novobeogradskom bloku 13, Filharmonija ponovo poklanja koncert na otvorenom za nekoliko desetina hiljada ljudi i priprema audio-vizuelni spektakl - HD Odiseju. Kapije će biti otvorene od 17 časova, a publika će moći da priđe lokaciji iz Bulevara Nikole Tesle i Ulice Ušće.\nNa ovogodišnjem pikniku, specijalni tretman imaće najmlađi sugrađani. Umesto fan pita koji je uobičajen za rok koncerte, Filharmonija sprema bejbi pit – poseban prostor za trudnice i decu do predškolskog uzrasta (0 – 7 godina). Ulaz u ovaj prostor biće iz ulice Ušće. Na koncert na otvorenom Beogradske filharmonije pozvana je publika iz cele zemlje i regiona, a gosti Beograda koji ovim povodom dođu 24. juna u prestonicu, mogu da posete i Muzej savremene umetnosti koji će tog dana biti besplatan za publiku, od 10 – 18 časova.\nMuzički piknik pod zvezdama biće izveden zajedno sa šefom-dirigentom Gabrijelom Felcom, u nedelju 24. juna, u novobeogradskom bloku 13, u 20.30 časova. Na drugom koncertu na otvorenom, publici iz cele zemlje i regiona, Filharmonija poklanja audio-vizuelni spektakl pod nazivom HD Odiseja: orkestar će svirati remek dela klasične muzike uz spektakularne snimke Zemlje i Kosmosa američke svemirske agencije NASA.\nProšle godine, Filharmonija je priredila najveći koncert na otvorenom u istoriji Srbije. Na pikniku za 30 000 ljudi slušali su se hitovi klasične muzike, zajedno sa šefom-dirigentom Gabrijelom Felcom i Zubinom Mehtom koji je bio specijalni gost koncerta. Snimak tog veličanstvenog događaja iz 2017. premijerno se prikazuje dan uoči novog koncerta, u subotu 23. juna u 20.10 na RTS2.


Novakovo rešenje za težak žreb Vimbldona - Mario Ančić | N1 Srbija\nNovakovo rešenje za težak žreb Vimbldona - Mario Ančić\n01.07.2017. |11.30 |\nNekada sedmi teniser sveta Hrvat Mario Ančić otkrio je da će za vreme Vimbldona biti u stručnom štabu Novaka Đokovića.\nJoš od kako je srpski teniser počeo saradnju sa Andreom Agasijem pred Rolan Garos, Đoković je isticao da će timu priključiti još jedno 'stručno lice'. Izbor je pao na Hrvata Marija Ančića, prenose Sportske novosti.\n"Već sam imao isplaniran dolazak na Vimbldon, ali tek u drugoj nedelji turnira, kada je trebalo da budem stručni komentator za BBC i, ujedno, da igram na turniru veterana. Taj angažman za BBC ću otkazati, iako sam mu se radovao, bilo bi mi prvi put, a što se tenisa tiče, to ću odlučiti na licu mesta. Ionako je reč o egzibiciji'", rekao je Ančić.\nĐoković u "paklu", a šta je još doneo žreb?\nHrvat je samo tri godine stariji od Đokovića, a profesionalnu tenisku karijeru završio je sa samo 27 godina, zbog brojnih povreda, posle čega se posvetio studijama u Sjedinjenim Američkim državama.\nTokom karijere osvojio je tri titule, a najveći uspesi na Gren slem turnirima su mu polufinale Vimbldona 2004. godine i četvrtfinale Rolan Garosa dve godine kasnije.\nTurnir na Ol Ingalnd klubu počinje 3. jula, a prvi rival Đokoviću biće Slovak Martin Kližan.\nSrpski teniser trenutno se takmiči na turniru u Istbornu, na kome će u subotu igrati finale protiv Francuza Gaela Monfisa.\nNovak Đoković andre agasi mario ančić\nOdličan trener najčešće - i nije bio vrhunski igrač. Ali, ume da sagleda situaciju sa strane, sa tribine, da uoči nedostatak ili potrebu šta treba igraču na terenu, što igrač može da ne uoči. Sjajan primer su dva trenera koji su bili osrednji igrači, pa i ispod toga, ali zato vrhunski treneri koji su svoje igrače doneli na krov sveta: Ljupko Petrović C.Zvezdu ( a ganjao mali fudbal !?) i li Patrik Mouratoglou, trenet Serene Vilijams, najbolje teniserke ikada...\nLjupko Petrovic nije bio osrednji igrac, ne reprezentativnog kalibra, ali veoma dobar strelac u Osijeku, u vreme kada je ovaj klub bio jak i ucestvovao u kupu UEFA.\nАнчић није био врхунски тенисер!???Који си ти тенис гледао, мајке ти!?????


Vučić najavio udar na kriminal u Novom Sadu | Novinska agencija Beta\nPOLITIKA | 21.05.2019 13:05 > 21.05 16:39\nPredsednik Srbije Aleksandar Vučić najavio je danas u Novom Sadu da će MUP u tom gradu sprovesti jednu od žestokih akcija udara na kriminal.\n"Upravo u ovom gradu gde ćemo pokazati gradjanima da možemo da ih zaštitimo od onih koji mogu da ugroze budućnost naše dece", rekao je Vučić na svečanoj promociji 17. i 18. klase polaznika Centra za osnovnu policijsku obuku i 4. klase polaznika osnovne obuke pripadnika vatrogasno spasilačkih jedinica i diplomiranih studenata Kriminalističko-policijskog univerziteta.\nOn je rekao da država modernizuje i jača policuju i da to ne čini radi represije već radi bezbednosti gradjana.\nVučić je rekao da je posao policajca jedan od najvažnijih i najlepših stvari za koje neko može da se odluči i da će država ulagati u dalje MUP.\nOn je dodao da su plate povećane i da će biti još povećanja, te da će policajci imati garantovanu egzistenciju za sebe i svoju porodicu, "jer oni za Srbiju daju ono što je navažnije i najteže dati".\nVučić je kazao i da država nabavlja najmoderniju opremu da bi se se obručunavali sa potencijalnim teroristima i kriminalcima svih boja koji misle da je moguće prodajući drogu da zaradjuju veliki novac.\n"Naša policija brine o gradjanima i mi nemamo pravo da na bilo koji način štedimo na našoj policiji", rekao je Vučić.\nPosle govora predsednika Srbije na Trgu Slobode u Novom Sadu pred brojnim prisutnima održan je defile i pokazne vežbe pripadnika MUP-a.\nVučić iznenadjen saopštenjem zemalja Kvinte o izborima na Kosovu, ništa gluplje nije pročitao\nPredsednik Srbije Aleksandar Vučić izjavio je danas da je iznenadjen saopštenjem zemalja Kvinte u kom su naveli da su izbori na severu Kosova protekli mirno, ali da nedostaci u izbornom procesu koji se odnose na pritiske na glasače, neažurirane biračke spiskove i ograničenu političku participaciju pokreću pitanja o ukupnom demokratskom procesu.\nVučić je rekao da su sve zemlje Kvinte poslale svoje posmatrače ne bi li pronašle nekakvu nepravilnost i grešku za koje bi optužile Srbe, ali da nisu uspeli da nadju ništa, pa su zato u saopštenju morali da kažu da je bilo pritisaka 2017. godine.\n"Kad odem da razgovaram sa predstavnicima SPC, kažu: 'Što razgovaraš sa crkvom, treba da ideš u parlament'. Onda kažem da dolazim u parlament, da odgovorim na pitanja, da podnesem izveštaj, a onda kažu da je to sad trik. A kakav trik?", upitao je Vučić.\nkeja1 0 22/05/2019 08:10\nVučić ovo naredio, Vučić ono naredio. Dok Vučić ne naredi u Srbiji se ništa ne radi...\nPapa o holokaustu: Neka svako u svom srcu zabeleži reči - Nikada ...\nDjilas: Američki ambasador gostovanjem na Pinku pokazuje da je bez ...\nHolandska vlada se izvinila žrtvama Šoe\nMas poziva na jačanje borbe protiv antisemitizma


U POVERENJU: Kako do besplatnih akcija Telekoma?\nKako do besplatnih akcija Telekoma?\nGrađani Srbije moći će da prodaju svoje akcije „Telekoma" za 2 nedelje, kada se očekuje da će ova kompanija izaći na Beogradsku berzu.\nIako je Centralni registar hartija od vrednosti je, na osnovu zaključka Vlade Srbije, pre dva dana preneo besplatne akcije „Telekoma" građani će zaista biti vlasnici akcija tek kada “Telekom” izađe na Beogradsku berzu.\n“Neophodno je da „Telekom" podnese zahtev Beogradskoj berzi za listing tih hartija, što se može desiti u roku od najmanje 10 do 15 dana. Nakon toga, odrediće se prvi dan trgovanja i tada će svi akcionari moći da ponude svoje akcije, a kupci da ispostave nalog za kupovinu” , kaže Nenad Grujančić glavni broker “Sinteza invest grupe”.\nPrema pravilima berze, cena akcije prvog dana trgovanja na Beogradskoj berzi može da poraste čak četiri puta, ali može i da padne za najviše 20 odsto. Tako da akcija „Telekoma" tog prvog dana trgovanja može da dostigne najviše devet evra, što je oko 1.000 dinara, a najmanje 1,8 evra, odnosno 201 dinar.\nProcedura berze nalaže da kompanija, da bi izašla na tržište, mora Komisiji za listing da podnese tačno propisanu dokumentaciju. Komisija potom ima rok od 15 dana da donese rešenje o uključenju kompanije na tržište, sa tačno utvrđenim datumom prvog trgovanja i indikativne cene akcija.\nInače, "Telekom Srbija" se u Agenciji za privredne registre još vodi kao zatvoreno akcionarsko društvo, što je do sada onemogućavalo izlazak na berzu. Novim zakonom o privrednim društvima, koji se primenjuje od februara, podela na zatvorena i otvorena akcionarska društva ne postoji, pa samim tim ni ova neusklađenost ne bi trebalo da bude problem za izlazak na berzu.\nOno što je sigurno je da se način prodaje besplatnih akcija neće menjati: građani će, uz ličnu kartu, na šalterima Pošte Srbije, moći da daju besplatan nalog za prodaju svojih akcija.\nPravo na ove besplatne akcije ima oko 4,8 miliona građana, koji će dobiti po 31 akciju „Telekoma". Kako je utvrđena početna cena jedne akcije na berzi 2,27 evra, ovaj paket vredeće najmanje 70 evra, a stručnjaci procenjuju da će cena rasti.\nU sindikatu „Telekoma" kažu da ova kompanija ima ukupno oko 39.000 sadašnjih i bivših zaposlenih koji će po godini stažu dobiti 200 evra za akcije.\nGujaničić je podsetio da je ovo najvredniji paket akcija koje su građani do sada dobili od svih koji su predviđeni Zakonom o besplatnim akcijama.\n“Svi koji žele da se bave investiranjem u akcije trebalo bi da se malo informišu o trgovini akcijama i o poslovanju „Telekoma", jer bi ove akcije kasnije mogle da vrede mnogo više. „Telekom" će, kao i druge telekomunikacione firme u regionu i svetu, davati prilično dobru dividendu, tako da bi građani koji imaju ušteđevinu mogli da kupe još akcija i da tako imaju prihode kroz dividend” , kaže Grujančić.\nProfesor na Ekonomskom fakultetu u Beogradu Ljubodrag Savić poručuje da ne bi trebalo odmah prodavati akcije „Telekoma" jer je svet, pa i Srbija, još u krizi i one će kasnije više vredeti.\n“Izvesno je da će vrednost akcija ove telekomunikacione kompanije biti sve veća. Ipak, veliki broj građana prodaće odmah akcije jer im je potreban novac” , ističe Savić.\nOn dodaje da je sada utvrđena knjigovodstvena vrednost akcija, a da će se tek pokazati na berzi kolika je tržišna vrednost.\n“Telekom će oživeti berzu, i verujem da će relativno brzo i podneti zahtev da trguje svojim akcijama” , zaključuje Savić.


Zašto bi trebalo da koristite društvene mreže za vašu firmu | Upgrade\nKreiranje i održavanje websajta\nDisplay i oglašavanje u pretrazi (Google AdWords)\nPočetna » Blog » Zašto bi trebalo da koristite društvene mreže za vašu firmu\nZašto bi trebalo da koristite društvene mreže za vašu firmu\nPosted July 9, 2017 July 9, 2017 upgrade\nDruštvene mreže je naziv za web i mobilne tehnologije koje se poslednjih 15 godina koriste kako bi komunikaciju pretvorili u interaktivne dijaloge. Ovi dijalozi mogu se desiti kako između individualaca tako i između organizacija i zajednica. Internet dozvoljava milionima ljudi da se povežu jedni sa drugima, ali isto tako i vlasnicima firmi da promovišu svoje firme ljudima čak i globalno.\nTrenutno živimo u svetu gde tradicionalni marketing jednostavno nije dovoljan. Društveni mediji ne samo da vam dozvoljavaju da dođete i povežete se sa velikim brojem ljudi, već dozvoljava i tu pomenutu interaktivnost koja vam može koristiti kao firmi.\nSigurno ste primetili da se već veliki broj firmi danas više oglašava putem interneta nego reklamiranjem na televiziji. To je upravo zato što ljudi češće nailaze na reklame na internetu nego putem tradicionalnih kanala kao radio ili televizija.\nSamim tim društveni mediji pružaju popriličan niz prednosti vlasnicima firmi kako bi došli do svojih potrošača.\nDovođenje ljudi na vaš sajt — Mnoštvo vlasnika firmi je već shvatilo koliko je bitno da imaju sajt za firmu kako bi dosegli do većeg broja ljudi kako bi im ponudili svoje proizvode ili usluge. Sam čin kreiranja sajt nije toliko težak, ali može značiti mnogo kada dozvolite komentare na svoje usluge, odgovarate na pitanja korisnika i tim pokažete svoju dostupnost kojom ćete se lakše povezati sa potencijalnim kupcima.\nSamim tim društveni mediji unapređuju ovo iskustvo i čine da postane mnogo vidljivije. Ideja nije da koristite društvene mreže samo za interakciju sa potencijalnim kupcima već i kako bi ih odveli na vaš sajt kako bi oni naučili više o onome što prodajete.\nUpravljanje reputacijom brenda — Ko god je ikada vodio neki biznis zna kako čak i jedan negativan komentar može biti štetniji od bilo čega drugog. Neki kažu za svakog nezadovljnog, a glasnog kupca gubite deset istih ili potencijalnih. Upravo iz ovog razloga, svaki ozbiljan biznis sa prisustvom na internetu mora upravljati svojom reputacijom tako što će pratiti aktivnost na društvenim mrežama. Ovo pomaže biznisima da prate nivo zadovoljstva iskazanim od strane potrošača putem komentara, ali takođe vam dozvoljava da rešite njihove probleme i tako poboljšate celokupno korisničko iskustvo.\nOdržavanje imidža vaše kompanije je veoma bitno. Očigledno je da negativni komentari i tračevi koji se odnose na loše poslovne prakse mogu uništiti imidž svake firme. Održavajući jako i konzistentno prisustvo na društvenim mrežama može vam pomoći da održite dobru reputaciju kao i jaku sliku vašeh biznisa. Kroz društvene mreže, možete vrlo jednostavno odgovoriti na potencijalno destruktivne komentare istog trenutka i samim tim sprečiti da vas neko loše predstavi.\nIstraživanje tržišta — Upravo zato što su društvene mreže efikasan način da se povežete sa ljudima, možete ih iskoristiti i da sprovedete istraživanje tržišta. Možete sprovesti ankete kako bi upitali ljude da napišu recenziju vaših prizvoda ili usluga. Samim tim, pošto je ovaj proces poprilično transparentan, možete videti šta vaši konkurenti rade što vam može pomoći u planiranju vaše poslovne strategije i biranja između proizvoda ili usluge koje biste pustili na tržište sledeće.\nEkonomično je — Društveni mediji su poprilično ekonomičnni ukoliko ih uporedite sa drugim marketinškim alatima koji vam mogu biti dostupni. Društvene mreže su potpuno besplatne za svakog da ih koriste. Što znači da bi jednostavno nekoliko sata rada nedeljno već moglo da prikaže pozitivne rezultate u smislu vidljivosti vašeg brenda, povećanja prodaje kao i razvoja dobre konekcije sa vašim potrošačima.\nTradicionalni advertajzing kao i druge vrste promocije biznisa zahteva pomoć profesionalaca dok je korišćenje društvenih media veoma jednostavno i jeftino.\nNiste geografski ograničeni — Možete se vi oglašavati bilo gde u svetu i uz pomoć drugih marketinških alata, ali će vas to mnogo više koštati. Za razliku od toga, društveni mediji vam pružaju vrlo ekonomična sredstva koja mogu stići do bilo koga u svetu za treptaj oka. Ako vaš sadržaj postaje viralan, u tom slučaju ne postoji granica gde može stići, a pritom je to poprilično besplatno.\nDruštvene mreže se svode na to da dođete do relevantne grupe ljudi kako bi vam se pridružila i počela da komunicira sa vašim poslovnim profilom. Veoma je bitno pratiti neke dobre prakse kad je u pitanju prisustvo na društvenim mrežama kao što je kontinualno deljenje, vesti, pitanja, humor i slično kako bi imali konzistentnu konverzaciju na stranici.\n⟵5 razloga zašto je email još uvek bitan\n5 razloga zašto je email još uvek bitan\nZašto bi vaša firma trebalo da ulaže u optimizaciju za pretraživače (SEO)\n+381 66 423 734\nLink do vašeg sajta


Dogodilo se dana 4. Maj\nPozicija: Rodjendan.net > Dogodilo se > 4. Maj >\nU bazi smo pronašli 36 događaja koja su se dogodila dana 4. Maj.\n• Godina 1008: Anri I, francuski kralj († 1060.) [kategorija: Rođenja]\n• Godina 1493: Papa Aleksandar VI, Španac, izdao edikt o podeli Novog sveta između Španije i Portugala, prema kojem sve novootkrivene zemlje zapadno od Azora treba da pripadnu Španiji. [kategorija: Događaji]\n• Godina 1626: Indijanci prodali Menhetn za tkanine i đinđuve u vrednosti od oko 1500 dinara. [kategorija: Događaji]\n• Godina 1780: U Epsomu u Engleskoj održane prve konjičke trke. [kategorija: Događaji]\n• Godina 1825: Engleski biolog i filozof Tomas Henri Haksli, pobornik teorije evolucije Čarlsa Darvina, autor dela "Mesto čoveka u prirodi", "Evolucija i etika", "Nauka i kultura" i "Priručnik komparativne anatomije kičmenjaka". [kategorija: Rođenja]\n• Godina 1827: Engleski istraživač Džon Haning Spik, prvi Evropljanin koji je, u avgustu 1858, video afričko jezero Viktorija i tvrdio da je ono izvorište Nila. [kategorija: Rođenja]\n• Godina 1869: Jovan Hadžić, srpski pisac i političar. [kategorija: Smrti]\n• Godina 1871: Marija Anuncijata, kći kralja Ferninanda II. (*1843). [kategorija: Smrti]\n• Godina 1881: Aleksandar Fjodorovič Kerenski, ruski političar [kategorija: Rođenja]\n• Godina 1885: Aleksandar Karađorđević, srpski knez od 1842. do 1858. (*1806.) [kategorija: Smrti]\n• Godina 1900: Antun Augustinčić je bio hrvatski i jugoslovenski vajar [kategorija: Rođenja]\n• Godina 1903: Goce Delčev, vođa makedonskog nacionalno-revolucionarnog pokreta. [kategorija: Smrti]\n• Godina 1919: Počele demonstracije kineskih studenata protiv odluke Versajske mirovne konferencije da nemački posedi u provinciji Šantung budu predati Japanu. Demonstracije „Pokret 4. maja“ prerasle u nacionalni pokret, koji je pokrenuo preko 10 miliona ljudi. [kategorija: Događaji]\n• Godina 1921: Edo Murtić, hrvatski slikar (†2005). [kategorija: Rođenja]\n• Godina 1928: Egipatski državnik Hosni Mubarak, predsednik Egipta od 1981, posle ubistva Anvara el Sadata. [kategorija: Rođenja]\n• Godina 1929: Odri Hepbern, američka glumica i ambasador dobre volje UNICEF-a. Dobitnik "Oskara" za film "Praznik u Rimu". [kategorija: Rođenja]\n• Godina 1930: Miljan Miljanić srpski i jugoslovenski fudbalski trener i funkcioner. [kategorija: Rođenja]\n• Godina 1938: Daglas Hajd postao prvi predsednik Irske na osnovu novog Ustava, kojim je proklamovana njena nezavisnost. [kategorija: Događaji]\n• Godina 1970: Američka Nacionalna garda ubila četiri i ranila 11 studenata Univerziteta "Kent" u državi Ohajo, koji su demonstrirali protiv Vijetnamskog rata. [kategorija: Događaji]\n• Godina 1979: Vođa konzervativaca Margaret Tačer posle pobede nad laburistima na parlamentarnim izborima postala je prva žena-premijer u istoriji Velike Britanije. [kategorija: Događaji]\n• Godina 1980: Sonja Kolačarić, srpska glumica [kategorija: Rođenja]\n• Godina 1980: Josip Broz Tito, predsednik DFJ, FNRJ i SFRJ. (*1892). [kategorija: Smrti]\n• Godina 1985: Lester Makejleb, američki košarkaš. [kategorija: Rođenja]\n• Godina 1990: Na prvim višestranačkim izborima posle Drugog svetskog rata, u Hrvatskoj ubedljivo pobedila Hrvatska demokratska zajednica Franje Tuđmana. [kategorija: Događaji]\n• Godina 1994: Emitovanjem prvog servisa vesti Beogradska nezavisna novinska agencija, Beta, počela rad. [kategorija: Događaji]\n• Godina 1994: Izrael i Palestinska oslobodilačka organizacija potpisali sporazum o početku primene ograničene palestinske autonomije u Gazi i Jerihonu. [kategorija: Događaji]\n• Godina 1996: Lider konzervativaca Hose Marija Asnar postao premijer Španije, čime je okončana trinaestogodišnja vladavina socijalista. [kategorija: Događaji]\n• Godina 2001: Podignuta optužnica protiv Radomira Markovića, koji je u vreme režima Slobodana Miloševića bio načelnik Državne bezbednosti Srbije. [kategorija: Događaji]\n• Godina 2001: SAD glasanjem izbačene iz Komisije za ljudska prava pri Ujedinjenim nacijama, što je prvi put u istoriji te međunarodne organizacije. [kategorija: Događaji]\n• Godina 2003: Sesto Bruskantini, italijanski operski pevač. [kategorija: Smrti]\n• Godina _: Međunarodni dan vatrogasaca [kategorija: Praznici i dani sećanja]\n• Godina _: Svetog mučenika Teodora [kategorija: Praznici i dani sećanja]\n• Godina _: Svetski dan borbe protiv astme [kategorija: Praznici i dani sećanja]\n• Godina _: Sveštenomučenika Januarija [kategorija: Praznici i dani sećanja]


source.ba | Bh. bokserka Tara Bohatjuk osigurala bronzu na juniorskom EP\nMlada bosanskohercegovačka reprezentativka u boksu Tara Bohatjuk osigurala je najmanje bronzanu medalju na Evropskom juniorskom prvenstvu u boksu u Budvi, što je tek druga evropska medalja za našu zemlju u ovom sportu.\nNa 18. memorijalu 'Mustafa Hajrulahović -Talijan' 36 boksera iz devet zemalja\nBivša bokserka osumnjičena da je do smrti pretukla muža\nOva mlada djevojka pobijedila je predstavnicu Španije Arroyo Rodriguez Nayaru, a sutra će se u polufinalu boriti s Crnogorkom Bojanom Gojković, aktuelnom evropskom prvakinjom.\nOvo je, kako poručili iz Kickboxing kluba "Panter" Sarajevo i BK "Novi Grad", samo dokaz da se kvalitetom, upornošću i istrajnim radom mogu ostvariti dobri rezultati, zahvaljujući kojim je Bohatjuk stekla status perspektivne sportistkinje Internacionalne C klase, te na taj način stekla pravo na nagradu, odnosno mjesečnu stipendiju za godinu dana.\nMlada sportašica rođena je 2003. godine i aktuelna je juniorska prvakinja svijeta u kik-boksu.\nPrije dvije godine, proglašena je i sportistkinjom godine u konkurenciji juniorki, saopćeno je iz Službe za protokol i pres Kantona Sarajevo.\nTagovi: EPTara BohatjukBoks


KRIK o stanovima porodice Vučić | N1 Srbija\n13.04.2016. |12.58 >19.10 |\nPremijer Aleksandar Vučić vlasnik je jedne, a članovi njegove porodice šest nekretnina u srpskoj prestonici, piše Mreža za istraživanje kriminala i korupcije – KRIK. Vučić je za KRIK rekao da on nikada nije imao novca i da su mu roditelji finansijski pomogli, kao i da nema veze sa stanom svoje supruge, niti sa stanovima roditelja i brata.\nImovinska karta, objavljena na sajtu Agencije za borbu protiv korupcije, ukazuje da je Vučić vlasnik samo jedne garsonjere od 30 metara kvadratnih. Ne poseduje ni automobil, ni firmu, niti ušteđevinu u banci. Plata mu je oko hiljadu evra mesečno, piše KRIK.\nUkupna površina nekretnina, ne računajući nedavno prodat stan, je 786 metara kvadratnih, a prema tržišnim cenama vrede milion i sto šezdeset hiljada evra, piše KRIK koji je angažovao agenciju za nekretnine da izračuna vrednosti stanova.\nVučićeva porodica, međutim, poseduje veći broj nekretnina u glavnom gradu, navodi KRIK.\nDodaje se da je premijerova supruga vlasnik stana od oko 100 kvadrata koji se nalazi pored njegove garsonjere u beogradskom naselju "Belvil".\nKRIK piše da je Vučić stan od 118 kvadrata u Yubiznis centru, koji je otkupio od države devedesetih godina, poklonio bivšoj supruzi, ali ugovor o poklonu nikada nije stigao do katastra pa se premijer i dalje zvanično vodi kao vlasnik stana.\nBrat premijera vlasnik je stana od 108 kvadrata na Novom Beogradu, piše KRIK. Navodi se da su premijerovi roditelji vlasnici porodične kuće u Jajincima od skoro 200 kvadrata, stana od 112 kvadrata u centru Beograda i stana od 80 na Novom Beogradu i dodaje da je majka imala još jedan stan od 62 kvadrata u Beogradu, ali ga je prodala dok je trajalo istraživanje KRIK-a.\nNjihov najskuplji stan nalazi se u Krunskoj ulici, a premijerov otac dobio ga je krajem devedesetih godina u razmeni sa Narodnom bankom koja je, prema mišljenju stručnjaka, bila na štetu banke, piše KRIK. Vučić je u izjavi za KRIK negirao da je njegov otac stan u Krunskoj otkupio po privilegovanom dogovoru.\nViše detalja možete pogledati u prilogu našeg novinara Adama Santovca:\nVučić: Ne možete da mi nađete ništa, pa sabirate babe i žabe\n"Otac mi je platio garsonjeru. Roditelji su prodali stan, majka je prodala i kuću u Bečeju, sve što je nasledila od svog oca i svoje majke, da bi meni pomogli da kupim tu garsonjeru. Ja sam platio neki minimalni iznos“, rekao je Vučić za KRIK.\n"Vi ste sabirali babe i žabe. Ne možete da mi nađete ništa pa ste onda uzeli da sabirate šta su mi otac i majka imali. Znate šta je problem sa svima koji misle da će istražujući nešto da pronađu? Nemaju šta da pronađu. Nikad nisam krao, nikada nisam uzimao. Na meni nema ništa skupoceno. Mene zanima šta mogu da uradim za svoju zemlju i svoj narod", rekao je Vučić.\n"Ne znam (koliko sam platio). Nisam se spremio da vam se pravdam. Posle 2000. tražili su dodatni porez i to sam platio. Platio sam toliko da su oni bili veoma srećni što su uspeli da me kazne“, rekao je Vučić i dodao da mu je oko isplaćivanja tog stana pomogla porodica, ali i šef Srpske radikalne stranke Vojislav Šešelj.\n"Nisam doplatio ja, već najvećim delom otac jer nisam imao novac, kao što ga ni danas nemam. Da budem zahvalan i fer, mislim da je i Šešelj pomogao pa je dao i on nešto", rekao je Vučić.\nPremijer Srbije je novinaru KRIK-a rekao da se ne seća da li mu je novčano pomogao, ali da mu je on potpisao molbu da dobije stan.\n"On nije hteo da potpiše molbu. Iako je imao ženu i dete i živeo kao podstanar u 28 kvadrata. Smatrao je da mu skromnost tako nalaže", rekao je Vučić.\nKompletnu priču, koju je KRIK uradio u okviru projekta istraživanja imovine domaćih funkcionera, možete pročitati na njihovom sajtu.\nPogledajte šta je Vučić rekao za KRIK o navedenim stanovima:\nkako neko ko nije mogao sebi da kupi makar garsonjeru za zivota, moze da upravlja ekonomijom, privredom i parama generalno jedne drzave???!\nAndjelko, usvoji me.\nBriselskom Sporazumom Je Priznati Kosovo\nStanovi porodice Vučić vrede oko milion evra.Aferim. Otkud pare Vucicima.


Glogov kolac za povampirene zločince | Drugi svjetski rat | Al Jazeera Balkans\nGlogov kolac za povampirene zločince\nŠta li će tek biti kad Parlamentarna skupština BiH, nakon čistke ustaškog smeća, 'odlučno' zatraži da se sa ulica istjeraju Draža Mihailović i četnički pokret?\nPo Mostaru, Čapljini, Širokom Brijegu... mnogo je tabli na kojim se šepure imena ustaških zlikovaca, piše autorArhiva\nKratkovidost i bahatost su, u stvari, jedno te isto. Udruženi, došli su mnogima glave, posebice onima koji su svijet pokušavali da skroje po svojoj krivoj mjeri, misleći da će to vječno da potraje. Stvarali su svoje države, vladali despotski, pod noge bacali i moral i pamet, za glavu skraćivali milione ljudi i baškarili se u plodovima svoje moći. Po njima je nazivano sve čemu se moglo dati "slavno" ime, misleći da će time ovjekovječiti i sebe i svoje (zlo)djelo.\nOh, kako gorko su se varali svi objesnici svijeta! Vrijeme je ipak bistrilo mutne vode i u baruštine sklanjalo čak i ono što je prethodno u zlato kovano. Hitler, Mussolini i njihovi saveznici i sluge u gotovo svakoj tadašnjoj evropskoj državi prije sedam stoljeća su bili zemaljski bogovi, da bi nakon samo nekoliko godina bili srozani u blato.\nDojučerašnji heroji postadoše teški gubitnici, nestade i njih i njihovih ulica, trgova, škola, gradova - nestade i njihovih tvorevina, koje su u određenom periodu izgledale kao konačno i nedodirljivo uspostavljeni novi, vječiti red i poredak.\nIstorija, međutim, ima ružan običaj da se ponavlja. Poražena je u pomenutom vremenu, na primjer, ustaška i četnička bratija, koja je u crno zavila pola Balkana, nestalo je njihovih država i zastava, skinute su table sa ustanova i ulica nazvanih po tim "proslavljenim" imenima. No, u najsigurnijim skrovištima, u ljudskim glavama, oni su nastavili da žive, čekajući priliku da se povampire.\nAmnestija na mala vrata\nTako se jedan nečasni odsječak povijesti nedavno vratio i u naše živote, pred naše oči. Eno, po Mostaru, Čapljini, Širokom Brijegu i drugim herceg-bosanskim čaršijama tabli na kojim se šepure imena ustaških zlikovaca. U Banjaluci, Prijedoru, Foči, Bijeljini i drugdje po entitetu sa srpskim nacionalnim prefiksom nekadašnjoj koljačkoj bagri vraćene su počasti rezervisane za velikane.\nPošten svijet, koji išta zna o Bosni i Hercegovini, između ostalog nas prezire jer smo među rijetkim zemljama i narodima, ako ne i jedini, koji danas slave nekadašnje stjegonoše fašizma, nacizma i dotad nezapamćeno masovnih i surovih zločina. Pomalo su i zbunjeni da tako nešto dopušta vlast države koja se deklariše kao demokratska i antifašistička.\nMada o sebi znamo puno više od njih, zbunjeni smo i mi. Evo dvije decenije ne uspijevamo da se riješimo naplavina onoga što smo mislili da će biti samo kratkoročna posljedica ratnog, nacionalnog, vjerskog i ideološkog ludila. Desetine puta pokušavalo se, kroz institucije vlasti, zabiti kolac u vampire zločinačke prošlosti i ukloniti sa javnih mjesta njihova imena, opet ispisana u zlatotisku. U vrijeme kad se osuđuju čak i masovni zločini stari više od jednog stoljeća, mi smo valjda jedina evropska država u kojoj su, voljom i silom vlasti, na mala vrata amnestirani protagonisti ljudožderskih režima iz Drugog svjetskog rata.\nNaslage povampirene prošlosti\nUpornost većine koja ne pati od sentimentalnosti prema svojim nekadašnjim nacionalnim "perjanicama" jednom, ipak, urađa rezultatom. Samo je pitanje ustrajnosti kad će se to dogoditi. Možda to, u našem slučaju, bude baš sada, nakon što je ove sedmice najviši zakonodavni organ u državi Bosni i Hercegovini izglasao prijedlog Inicijative koja gradonačelniku Ljubi Bešliću i lokalnim organima vlasti u Mostaru nalaže da trajno ukinu imena ulica koje nose nazive osvjedočenih ustaških zločinaca. U mrak treba da budu vraćeni Mile Budak, Jure Francetić, Ante Vokić i Mladen Lorković.\nPo neminovnoj logici, isto bi trebalo da se uradi i u drugim opštinama u kojim vlada Hrvatska demokratska zajednica, u kojim su pomenute osobe službeno verifikovane kao nacionalni velikani. Plašim se, međutim, da ćemo, i pored upute Parlamenta, još dijeliti zrak sa uličnim tablama na koje su utisnuta pomenuta imena. Bosna i Hercegovina je poznata i po tome što se u njoj ne poštuje zakon, što mnoge odluke završavaju o mačkovom repu, čak i odluke Ustavnog i Vrhovnog suda, a kamoli Parlamenta. Još će puno vode da proteče ovdašnjim rijekama da bi se sprale te naslage povampirene, neslavne prošlosti.\nZaslugama za donošenje rečenog parlamentarnog naloga ovih dana se razmeće Socijaldemokratska partija Bosne i Hercegovine, čiji poslanik Denis Bećirović je godinama gurao tu inicijativu. Tačno je da je ovo bilo finale upravo njihove duge bitke za čišćenje povijesnog smeća. No, kako to uopšte cijeniti i uzimati za ozbiljno kad je upravo Bećirevićeva stranka nedavno (2010. godine) ustaški pokret uzdigla u veće visine no što je to postignuto nadijevanjem svih onih sramnih imena ulicama većine gradova u zapadnoj Hercegovini.\nPolitički poeni i poenčići\nTada je, podsjećam, SDP BiH u federalnu i državnu vlast uveo Hrvatsku stranku prava, crnokošuljašku stranku, koja je u svojim političkim stožerima zidove kitila slikama prvaka ustaške ideologije i zločinačke, Hitleru odane Nezavisne države Hrvatske: Ante Pavelića! Što li Bećirević prvo nije išamarao i popljuvao svoje stranačke kolege i vođe, pa se onda obrušio po HDZ-ovom Bešliću i drugim opštinskim "bogovima" koji su u naše živote vratili NDH i njen režim?\nNo, to je Bosna, to je Hercegovina. Ovdje se u politici igra ping-pong, ovdje se ne razmišlja o vrijednostima i istorijskim činjenicama, nego o primitivnom sakupljanju poena i poenčića, od čega se javnost gadi, ali malo šta može da uradi. Šta li će tek biti kad Parlamentarna skupština Bosne i Hercegovine u nekom času "odlučno" zatraži da se s naših ulica istjeraju i "velikani" tipa Draže Mihailovića i četničkog pokreta?\nDo tada će, naravno, slast vlasti sa srpskim strankama koje su kunu u te zločinačke likove složno dijeliti svi oni koji dugo, ali krajnje mlako, reklo bi se "reda radi", apeluju da se stane ukraj renesansi fašističkih i sličnih pokreta u Bosni i Hercegovini.\nNazivi mostarskih ulica oslikavaju podjelu grada\nTito ostaje u Sloveniji


Udruženje poslodavaca FBiH: Novac dobijen od klirinškog duga uložiti u privredu i infrastrukturne projekte - Bug.ba - Info portal Bugojno\nUdruženje poslodavaca Federacije Bosne i Hercegovine najoštrije se protivi da se sredstva dobijena naplatom klirinškog duga od Rusije u dijelu koji pripada FBiH, a radi se o oko 72,5 miliona američkih dolara, utroše za saniranje Fonda PIO/MIO i socijalna davanja u FBiH. Sredstva dobijena naplatom klirinškog duga su rezultat privrednih aktivnosti kompanija iz Bosne i Hercegovine realiziranih prije rata na tržištu tadašnjeg Sovjetskog Saveza. Umjesto da se ta sredstva vrate privredi, kroz jačanje kompanija u FBiH, izgradnju infrastrukturnih objekata kao što su ceste, bolnice, škole itd. i na osnovu njih ostvari dodatna vrijednost za sve građane FBiH, predlaže se da se ona iskoriste za krpljenje budžetskih rupa, saniranje Fonda PIO/MIO, socijalna davanja.\nU Vladi Federacije BiH moraju biti svjesni da upotreba sredstava dobijenih naplatom klirinškog duga od Rusije neće trajno, nego samo privremeno, rješiti problem Fonda PIO/MIO i socijalnih davanja u FBiH. Za trajno rješenje problema Fonda PIO/MIO i socijalnih davanja u FBiH potrebne su suštinske reforme penzionog i socijalnog sistema, ali i poreskog sistema FBiH, što podrazumijeva donošenje i primjenu novih zakona i novi sistemski pristup ovim oblastima. Upravo zbog činjenice da nema napretka u provedbi ovih reformi Međunarodni monetarni fond nije odobrio isplatu druge tranše kredita od 155 miliona KM, što je dodatno poljuljalo budžete u BiH, uključujući i budžet FBiH. Sada se te budžetske rupe pokušavaju „zakrpiti“ sredstvima dobijenim od klirinškog duga.


Republika / Siniša Kulić ogorčen na ćerku: Miljana je jedna glupača, a Zola slepac!\n23:37ZIDAN ŠOKIRAO: Napadač ne želi da igra protiv Sitija 23:20Gejtsova prognoza se ostvarila, sada ima još mračniju! OVO bi moglo da bude smrtonosnije od korone, a ekonomske posledice nesagledive 23:14(VIDEO+FOTO) LIGA EVROPE: Drama do poslednje sekunde u Engleskoj, Bazel rutinski preko Ajntrahta u četvrtfinalu 23:09KAKAV DAN NA BANOVOM BRDU: Čukarički POTPISAO ugovore sa više igrača 23:02ŠTA ĆE REĆI NOLE?! Ljubomorni Švajcarac OTKRIO ko će da osvoji US Open! 22:52KOLAROV ISPAO: Sergej se RADUJE! 22:45Drama: Brendon je izašao na piće sa Lunom i Markom, a po povratku kući su mu priredili PAKAO! 22:37ŠOK OBRT: Tinejdžerke u Novom Sadu nožem napala devojka?! 22:33Horor kod Bora! Starac podlegao povredama zadobijenim u požaru 22:26(VIDEO) BOGDANOV TEROR: Utakmica života i REKORD karijere Srbina u slavlju Kingsa nad Pelikansima!\n"Isi, doneo ti je tata nove knjige, a ona se nije...\npetak, 8. 11. 2019.| 10:30\nSiniša Kulić ogorčen je ponašanjem svoje ćerke i njenim izbogom partnera. Uplašen je za zdravlje svoje žene Marije i smatra da ona sa ćerkom vodi bezuspešnu borbu.\nSiniša i Miljana...\n- Sramota me je od Miljane, i mislim da bi mnogo bolje prošla sama, ali njoj ne vredi pričati, to ti je kao da laješ uz vetar, da ne kažem nešto drugo. Ja samo mogu da se nadam da će se ta veza raspasti. Najviše mi je žao Marije što se kida svaki dan, a kao da se bori sa vetrenjačama. Žena mi je na ivici nervnog sloma. Mnogo mi je žao moje Marije, ona ima ozbiljan problem sa štitnom žlezdom i ne bi smela da se nervira, a tamo se svaki dan kida. Plašim se za nju. Ne znam kako da pomognem ženi. A za Zolu, čim me neko pita, ja dobijem ospice. Neka je on živ i zdrav majci njegovoj, ja u životu nisam video onakvu lenštinu od čoveka.\nTomović ima protekciju u "Zadruzi 3"?: Otkrio da gleda klipove u produkciji, a OVIM je dokazao da ima mobilni telefon?!\nErmina Pašović je BOLESNICA: Luna obelodanila sve šta se napolju dešavalo i ko je zaista nova učesnica Zadruge!\n(VIDEO) Miljana razotkrila Janjuša: Je*ao si Anu Korać ispod stepenica, umesto svoju ženu!\nMateja muška sponzoruša: Miljana raskrinkala zadrugara, ova starleta mu je platila zube!\nEstrada Zabava Miljana Kulić Marija Kulić Siniša Kulić Željko Kulić Zadruga 3 Lazar Čolić Zola\nMASKU NIKO NIJE NOSIO: Zbog Kulića će ceo Niš oboleti od korone!\nŠOK SNIMAK! Raketa raznela Bejrut na komade, ona je glavni krivac za nastalu katastrofu?


novac.hr , Blic Biznis\nTo proizlazi iz saopštenja "Kraša", u okviru kojeg je priložen dopis KSL-a sa sedištem u Nikoziji. U tom se dopisu potvrđuje se da je KSL u petak prešao prag od 20 odsto i došao do 317.485 deonica, odnosno 21,18 odsto deonica s pravom glasa.\nTaj broj i postotak deonica verovatno je povećan juče i danas kada je, do ovog trenutka, protrgovano s dodatnih 22 hiljade deonica.\nJuče je Kraš ESOP, u kojem su udruženi mali deoničari "Kraša", na vanrednoj skupštini glasao protiv sklapanja Sporazuma o zajedničkom delovanju sa Mesnom industrijom Braća Pivac iz Vrgorca. Njihova odluka ne menja bitno stvari jer je najveći pojedinačni deoničar, Mesna industrija Braća Pivac, javnosti saopštio da i bez "Kraš ESOP" ide u ponudu za preuzimanje.


Za sada, Agencija za lekove i medicinska sredstva (ALIMS) izdala je dozvolu za upotrebu za dve vakcine u našoj zemlji – Fajzer/Bajontek i „Sputnjik Ve“. Kako je najavio Pavle Zelić iz ALIMS-a, najverovatnije do kraja današnjeg dana na ovoj listi naći će se i kineska vakcina koju je proizvela kompanija „Sinofarm“.\nNije mi jasno zašto se vakcine daju u 2 doze. Ja bih to davao najmanje u 3 doze.